
Fundacion Savaneta ta sigui verf cas cu proyecto Cuashi di Curason 


E proyecto di Kwashi di 
Curason ta un iniciativa 
di 
Fundacion 
Savaneta 
Prome Capital cu a cum- 
insa na luna di september 
di aña pasa, ya caba nan 
tin algun cas cu nan a verf 
y cu a bira un atraccion pa 
turismo, awor nan a anun- 
cia cu nan ta bay sigui cu e 
proyectonan den otro cas- 
nan di e districto. 


Asina presidente di e fun- 
dacion Norman Thijsen a 
anuncia recientemente den 
un conferencia di prensa, na 
unda ademas a bisa cu Sa- 
vaneta 64 ta un di e prome 
cuatro cas cu nan a cuminsa 
verf. “Y si nos ta asina orguy- 
oso cu pa hopi biaha nos ta 
pasa akinan back cu actividad 
cu nos ta organisa aki banda,” 
el a bisa. 


Esaki ta di dos aña di e proyec- 
to y ta algo cu ta cuadra cu e 
meta di e fundacion cu ta pa 
preserva e balornan cultural y 
historico, nan ta enfoca riba 
casnan cu tin entre 80 y 100 


aña cu ta den e forma tradi- 
cional y nan kier rebiba e cas- 
nan aki back, pa esaki, Thijsen 
a sigura cu nan ta verf so, nan 
no ta restaura pa motibo cu 
esey ta un trabou di Stichting 
Monumentenfonds Aruba cu 


ta restaura autenticamente 
y a nan ta pinta e casnan cu 
colornan bibo pa embeyece e 
cas, e caya y e districto, nan 
ta kere cu asina nan ta traha 
riba e identidad cultural di 
Savaneta. 


Nan a gradici nan sponsor- 
nan, un di nan ta SETAR e 
cual ta bay yuda nan pinta 
cuatro cas mas: Savaneta 181, 
Savaneta 65, Savaneta 16 y 
Savaneta 123-A cu colabora- 
cion di nan boluntarionan, 


entre otro, Marinierskazerne 
ken tambe a yuda nan cu un 
beach cleaning y Club di Fut- 
bol La Fama. 


Nan ta enfoca cu Savaneta 
tambe tin turismo pa ofrece 
fuera di lama, si den tempo 
nan lo logra verf 20 cas, segun 
Thijsen a sigura, esey por bira 
un tour y pa nan e colornan di 
cas ta importante pa keda ya- 
mativo, manera esun prome 
cu ya caba turistanan ta para y 
saca potret den e cas Savaneta 
64 ubica band’i caminda. 


Fundacion Savaneta Prome 
Capital a lanta pa e meta aki 
di preserva e balornan cul- 
tural historico y contribui na 
e desaroyo socio economico 
di Savaneta. Al final Sava- 
neta tambe ta un atraccion 
turistico na Aruba unda su 
boutique hotelnan, restau- 
rantnan, su lama y paisahe 
di seronan ta pone Savaneta 
ariba mapa mundial como un 
destinacion turistico. 


Situacion di coriente no ta mehora 


Desde algun siman caba 
diferente bario rond di 
Aruba a bin ta experiencia 
interupcionnan di corien- 
te frecuentemente. Ayera 
marduga tabata e caso 
atrobe na unda tres biaha 
den e mesun anochi cori- 
ente a bay na diferente 
districto di e isla. 


E prome interupcion di cori- 
ente a sucede na Jan Flem- 
ming ora cu un palo di luz a 
pega candela. Segun infor- 
macion brinda pa motibo di 
e saltpeter y stof cu ta para 
riba e kabelnan di coriente y 
teniendo na cuenta e condi- 
cionnan di clima na Aruba, 
por sucede cu e palonan di 
luz por pega candela. 


E siguiente interupcion a 
afecta diferente bario y esaki 
a sucede pa motibo cu taba- 
tin interupcion den produc- 
cion di coriente cu a afecta 
dos onderstation di ELMAR 
N.V. na e planta di WEB N.V. 


E ultimo interupcion a afec- 
ta barionan di Seroe Pita, 
Tamarijn y otro barionan den 
bisindario. E causa di e inter- 
upcion aki tabata debi na un 
kabel cu a cay na Seroe Pita. 


E situacion di coriente ta del- 
icado y pueblo ta expresa nan 


malcontento pa e situacion 
ariba rednan social. Hopi ta 
cuestiona te ki dia nan tin 
cu soporta e mal servicio di 
e compania estatal y ta keda 
puntra cual ta e siguiente dis- 
tricto cu ta na turno pa keda 
sin coriente 


“Tur dia coriente ta bay mes- 
ter tin rebaho. Coriente bay 
kiermen coriente no ta na 
uso mes. Boso ta set di lad- 
ron y hambra pa placa mane- 
ra gobierno” ; “Nos ta exigi 
descuento ariba nos recibo 
di coriente;” y “E cos aki ta 
increibel. Mi ta spera cu si 
un di mi cosnan di coriente 
daña ELMAR para respon- 
sabel tambe,” ta algun di e 
comentarionan cu ciudadan- 
onan disgusta pa loke ta su- 
cediendo. 


Mientras tanto, manera cu 
minister di Labor, Energia y 
Integracion Glenbert Croes a 
indica durante un conferen- 
cia di prensa anteriormente, 
expertonan Mericano a bin 
Aruba pa haci investigacion, 
evaluacion y recomendacion 
pa drecha y mehora e parti- 
nan cu ta mas critico pa evita 
cu coriente ta sigui bay y 
afecta e comunidad di Aruba. 


Preocupacion ta sigui crece y 
pueblo ta puntra si esey ta bay 


ta suficiente pa drecha e siste- 
ma deteriora pa por soporta e 
desaroyo cu tin na Aruba cu e 


hotelnan cu ta bay habri, sin 
conta e cantidad di hendenan 
cu lo mester yega Aruba pa 


por cubri e cuponan di trabao 
cu no por wordo yena. 


LOCAL A3 

Doñonan di centronan di cuido di mucha ta anuncia aumento di prijs for 
di 1 di augustus 


Diaranson ultimo, dife- 
rente doño di centronan 
di cuido di mucha a tene 
un conferencia di prensa 
pa anuncia comunidad 
e aumento di prijsnan di 
nan servicio debi cu nan 
mester cumpli cu exi- 
gencianan di ley di kin- 
deropvang y cu esey nan 
ta haya gastonan extra cu 
mester paga. 


Pa esaki, Marelyn Martijn a 
sigura cu nan ta elogia esnan 
cu a y ta sigui lucha pa e cuido 
di e muchanan na Aruba keda 
uno di calidad, “nos como 
doñonan di diferente centro 
di cuido ta di acuerdo cu ley 
di kinderopvang y tur cam- 
bionan necesario cu mester 
haci pa mehora e cuido di nos 
muchanan. Nos ta haciendo 
nos best for di ora cu e ley a 
drenta den vigor pa cuminsa 
haci e cambionan necesario 
cu ley ta exigi.” 


Pa por cumpli cu e diferente 
rekisitonan cu ley ta rekeri ta 
costa cen, entre otro pa infra- 
structura, inverti den mate- 
rial, paga extra personal y pa e 
motibo aki nan a tuma e deci- 
sion cu nan tin cu aumenta e 
suma nan prijsnan. 


E motibo mayor di aumento 
di prijs ta debi na e ratio cu 
ta para den ley. Ratio ta un 
cantidad specifico di mucha 
segun edad cu por ser cuida 
door di 1 leidster, e ratio a ser 
implementa pa por brinda un 
miho calidad di cuido pa e 
muchanan den un grupo mas 
chikito di mucha. 


E ratio ta lo siguiente: 
0-1aña 6 baby pa leidstser 
1-2aña 10 mucha pa leidster 
2-3aña 12 mucha pa leidster 
3-4aña 13 mucha pa leidster 
4-6aña 14 mucha pa leidster 
6-12aña 16 mucha pa leidster. 
Pero nan como centronan di 


cuido, nunca a traha cu ratio 
y cada un centro di cuido tin 
nan cantidad di mucha cu ta 
cubri e gastonan di e scol pa e 
por sigui opera, manera Mar- 
tijn a señala. 


“E cantidad aki no solamente 
ta pa cubri nos gastonan pero 
tambe pa cubri tur aña na 
luna di juli ora e muchanan 
di peuter klas ta bay kleuter 
y nos ta perde un gran can- 
tidad di mucha, akinan nos 
entrada ta baha drasticamente 
y ta tuma algun luna pa haya 
mucha back. Tambe ta pasa 
cu mayor ta kita nan yiu for 
di centro di cuido sin aviso di 
un momento pa otro y esaki- 
nan ta loke ta afecta nos en- 
trada y pues pa e motibo aki 
nos no ta traha cu un ratio, 
nos ta traha cu un cantidad 
cu por cubri nos gastonan pa 
e bahada di entrada na luna 
di juli y ora mayor kita na yiu 
sin pre aviso, na final di luna 
nos si mester cumpli cu tur 
nos gastonan di nos centro, 
sin importa cu nos tin menos 
mucha of no.” El a sigura. 


Awor, nan ta sigura cu ta exigi 
pa nan traha cu ratio, cu ta un 
cantidad specifico y nan ta bay 
tin cu haci algun cambio pa 
por cumpli esaki, entre otro, 
busca extra personal pa cubri 
e extra muchanan cu nor- 
malmente nan ta traha cune 
y manera el a menciona, tur 
esaki ta costa nan scol hopi 
placa, por ehemplo, salario pa 
e leidster, belasting, SVb. 


“Centro di cuido ta un ne- 
goshi priva y tin su gastonan 
cu mester cumpli cune pa 
por sigui brinda nan servicio, 
pero si ley ta exigi centronan 
traha cu menos mucha pa 
cada leidster nos tin tres op- 
cion pa haci esaki posibel,” el 
a bisa. 
Nan a pone como opcion, 
traha cu e cantidad di mucha 


cu ta ser exigi den ley cual ta 
menos mucha y e consecuen- 
cia ta cu nan como crèchenan 
no lo por cubri nan gastonan 
mas mirando cu e entrada lo 
ta menos y na final mester 
cera nan crèche y no por sigui 
brinda cuido pa e muchanan. 


Di dos opcion ta pa traha cu e 
cantidad cu ley ta exigi cual ta 
menos mucha cu consecuen- 
cia cu nan entrada lo bira 
menos y e prijsnan di cuido 
mester subi pa nan por cubri 
nan gastonan mirando cu nan 
mester manda algun mucha 
cas pa por traha cu e cantidad 
exigi. 


Di tres opcion ta cu ta traha 
cu e cantidad di mucha cu ley 
ta exigi y mester busca extra 
leidster pa cubri e muchanan 
cu ta surpasa e cantidad di 
exigencia cu consecuencia 
cu nan mester paga un sala- 
rio extra, belasting y SVb y e 
prijsnan di cuido mester subi 
pa nan por cubri e gastonan 
extra. 


Nan ta di opinion cu “centro 
di cuido di Aruba tin hopi aña 
ta purba mantene nan prijs 
abou teniendo na considera- 
cion e mayornan. Aworaki 
pa nos por cumpli cu e exi- 


gencianan di ley ta bin vari- 
os gasto extra y sin conta cu 
tambe durante tur e aña cu 
salario a subi, awa y coriente 
a subi, comestibel, etc. Pa tur 
e motibonan aki nos centro di 
cuido a dicidi cu nos tin subi 
nos prijs, nos no por cubri tur 
e gastonan cu ta bin acerca cu 
e suma mensual cu nos ta co- 
brando pa cuido di mucha na 
e momentonan aki.” 


Pa 1 di augustus prijs di 
centro di cuido di mucha 
lo subi 
Pa esaki Martijn a splica cu 
cada centro lo stipula su prijs 
basa riba su gastonan indi- 
vidual pa maneha su centro, e 
aumento di prijs lo ser intro- 
duci den fase y no completo 
den un biaha. 


Cada centro lo avisa mayor- 
nan di adelanta e suma y du- 
rante ki lunanan di e aña lo 
subi, algun centro a cuminsa 
avisa mayornan caba y algun 
ya a cuminsa haci aumento di 
prijs, nan a señala cu nan tin 
un flyer cu nan lo comparti 
cu mayornan cu informacion 
di aumento di prijs. 


Nan tambe ta avisa cu no tur 
centro lo haci e cambio aki, 
algun centro no ta perhudica 
door di e cambionan aki y pa 
awor a dicidi no haci cambi- 
onan, pero gran mayoria di 
centro na Aruba si ta perhu- 
dica y ta sinti obliga pa haci 
e aumento di prijs pa por 
cumpli cu tur exigencianan 
di e ley. 


Esnan cu mas ta perhudica 
mas ta e centronan cu ta co- 
bra un averahe di 350 pa 500 
florin pa luna pa full dia of 
200 pa 350 florin pa mita dia/ 
traimerdia. 


Nan tin e preocupacion cu 
na ningun momento nan in- 
tencion ta pa aumenta nan 
prijsnan “pero nos no tin 


otro alternativa pero nos tin 
cu cumpli cu exigencianan 
di ley, ademas nan sa cu gran 
parti di mayornan tin un en- 
trada di salario minimo y si 
tin 2 of 3 yiu ta bira pisa pa 
nan paga cuido pa nan yiu, 
tambe nos ta consciente cu 
algun mayor no lo afford di 
paga centro di cuido mas, nos 
no kier pa nos muchanan ser 
perhudica door di e cambi- 
onan aki cu mester tuma luga 
pa por cumpli cu ley.” 


Como solucion, nan pensa cu 
Aruba por implementa subsi- 
dio pa mayornan manera ta 
sucede na Hulanda, unda 
cu esey ta un ayudo grandi 
pa mayornan pa por cubri 
e suma mensual di centro 
di cuido pa nan yiu, “di nos 
banda nos ta spera cu Aruba 
por yega na un subsidio pa 
nos mayornan lo mas pronto 
posibel.” Martijn a finalisa. 


Minister di Asuntonan 
Social, Rocco Tjon su re- 
accion 
Den un declaracion di minis- 
ter Tjon manda na medionan 
local, e mandatario a señala 
cu tur centronan di cuido 
mester cumpli cu e ley pero 
esey ta bay den fase, ademas a 
sigura cu “Gobierno no ta di- 
cidi e prijs di un speelschool 
esey ta e doño cu riba su gas- 
tonan ta dicidi kico ta e prijs,” 
el a sigura. 


Den pasado casonan lamen- 
tabel a tuma luga y nan kier 
evita pa esey lo sigui sucede, 
den materia aki ta tene na 
cuenta cu diferente aspecto 
unda gobierno ta yuda speel- 
school pa por cumpli cu e ley 
den fasenan, pa esnan cu tin 
mas gasto, no tin manera di 
haci inversion di inmediato 
pa motibo cu seguridad di e 
muchanan ta keda un punto 
importante y tin diferente 
tipo di infraccion pa esey. 

Segun rapport internacional di Estado di Adaptacion Climatico: 
Habitat natural y medio ambiente marino di Aruba a keda mayormente 
desprotegi y sobre explota pa mas cu 100 aña 


Recientemente e Inter- 
national Panel on Del- 
tas, Coasts and Islands 
(IPDC) a lansa e rapport 
internacional ariba Esta- 
do di Adaptacion Climati- 
co. E rapport aki a conta 
cu contribucion di isla- 
nan di Caribe Hulandes y 
otro paisnan grandi rond 
mundo. Den e rapport aki 
ta brinda un analisis y ta 
elabora ariba e resilencia 
climatico di Aruba. 


E rapport ta indica cu e nace- 
mento di e industria di tur- 
ismo di Aruba ta data di 1934 
ora cu e prome cas di huesped 
a habri na Oranjestad. For 
di añanan 1960, e politica di 
turismo di e isla a wordo di- 
rigi pa atrae hotelnan grandi 
y solicita inversionnan inter- 
nacional pa construccion di 
resortnan di turismo y ex- 
pansion di infrastructura; un 
politica di turismo cu e isla ta 
mantene te dia di awe. 


E documento ta resalta cu 
como un isla chikito cu un 
economia habri, Aruba ta al- 
tamente expuesto y vulnera- 
bel pa diferente shocknan 
externo, incluyendo, pero no 
limita na, shocknan financie- 
ro-economico y geopolitico, 
como tambe shocknan ambi- 
ental y climatico. Den tema di 
e exposicion y vulnerabilidad 
pa cambio climatico, Aruba ta 
expuesto na ambos shocknan 
climatico, como tambe cam- 
bionan climatico lento. 


Segun e rapport ta remarca, 
volatilidad climatico y pa- 
tronchinan di tempo ex- 
tremo a aumenta durante e 
ultimo siglo pasa. Durante e 
ultimo cinco decada, e inter- 
valo di tempo entre horcan- 
nan grandi a bira menos, di 
80 pa un estimado di 6 pa 8 
aña. Eventonan di clima ex- 
tremo durante e ultimo 20 
aña ta coincidi cu horcan y 
tormentanan tropical mayor 
den Caribe, incluyendo por 
ehemplo, Joan (1988), Bret 
(1993), Lenny (1999), Ivan 


(2004), Felix (2007), Omar 
(2008), y Matthew (2016). 


Aunke Aruba no tabata den 
e caminda directo di e hor- 
cannan aki, e efectonan di 
tormenta consecutivo a causa 
inundacion significante cu 
promedio di awasero di 795 
mm; casi tres biaha mas cu e 
promedio anual di 274 mm 
na Aruba. Di otro banda, e 
estudio tambe ta indica algun 
periodo di sekia despues di e 
cambio di siglo. 


Ademas, e rapport ta agrega, 
e registro di censo nacional 
di CBS na 2016 ta indica cu 
durante e ultimo dos decada, 
incidentenan di inundacion 
residencial y comercial a au- 
menta substancialmente cu 
82%. Analisis di data espacial 
ta mustra cu un calculacion 
di 46% di tur hogar ta lo- 
calisa den un area residencial 
costero cu nivel di densidad 
cu ta surpasa 1.000 residente 
pa km², como tambe no me- 
nos cu 10.000 turista pa km². 
E zonanan costero dense- 
mente habita ta propenso pa 
mereanan di tormenta y in- 
undacion. 


E documento ta señala cu e 
combinacion di presion cli- 
matico ta varia di aumento di 
temperatura, tanto riba tera 
como superficie di lama, pa 
eventonan di clima extremo, 
marea di tormenta, inunda- 
cion di tera debi na aumento 
di yobida y nivel di lama, su 
impacto ta wordo complica 
pa factor nan no-climatico 
manera perdida di biodivers- 
idad, degradacion ambiental, 
acides di ocean, blankiamen- 
to y descomposicion di coral, 
polucion di desecho, y con- 
taminacion di awa. 


E ta enfatisa cu aunke zoni- 
ficacion regional y costero 
inicial y area marino proteha 
a wordo adopta den 2019, e 
habitat natural y medio ambi- 
ente marino di Aruba a keda 
mayormente no proteha y 
sobre-explota pa mas cu 100 


aña despues di e explotacion 
di e industria di fosfaat, oro, y 
refinamento di azeta durante 
añanan 1920. 


E rapport ta subraya tambe cu 
archivo ambiental ta indica 
cu hopi di e flora y fauna en- 
demico di Aruba, incluyendo 
bestia salvahe, a bay extinto 
of ta na peliger inminente di 
extincion. Den combinacion 
cu e deforestacion structural 
y dragamento di e ecosiste- 
manan marino y costero for 
di e añanan 1940, e aumento 
lento y consistente den tem- 
peratura di awa di lama ta 
parcialmente responsable pa 
e perdida di bida marino y 
biodiversidad marino. 


Ademas, aunke no tin dato 
historico significativo dis- 
ponibel, e stress creciente 
ariba e ecosistema marino 
local tambe ta debi probable- 
mente na e acides constante 
di e awa marino–resultado di 
e derrame y goteamento di 
azetaden pasado, filtracion di 
awa contamina, y e desecho 
costero no trata – como tam- 
be e densidad di poblacion 
creciente y aumento di ur- 
banisacion costero. 


E documento ta indica cu 
den pasado varios plan secto- 
rial a wordo desaroya riba as- 
pectonan specifico di cambio 
climatico, incluyendo pro- 
duccion di energia renobable, 
pero no tin un plan nacional 
integra pa adaptacion cli- 
matico y resiliencia climatico. 
E Conseho Nacional di Re- 
siliencia Climatico di Aruba 
(NCRC), cu a wordo lansa 
formalmente riba 22 di April 
2024 (Dia di Tera), ta encarga 
cu desaroya e Plan Nacional 
di Adaptacion pa Aruba. 


Dos otro iniciativa impor- 
tante tambe a wordo anun- 
cia mesun dia cu mester ser 
coordina pa e NCRC: un 
Evaluacion di Indice di Ries- 
go y Vulnerabilidad di Clima 
y Ocean pa e Stimson Insti- 
tute, como tambe e Atlas di 
Impacto Climatico pa Aruba, 
conduci pa Climate Adapta- 
tion Services. 


Segun e rapport ta sigui spli- 
ca, tin varios enlace entre 
awa, adaptacion climatico y 
otro plannan. Por ehempel, 
“Build with Nature Policy” 
por wordo revisa y fortalece 
cu strategia di adaptacion cli- 
matico relaciona cu awa pa 


zonificacion, urbanisacion y 
conservacion di naturalesa. 
Ademas, Aruba a cuminsa cu 
formulacion di un Strategia 
Nacional di Seguridad unda 
intensificacion di mitigacion 
y adaptacion climatico bao di 
e Crisis Management Office 
ta wordo atendi. 


E Plan Strategico Nacional 
(NSP; Nos Plan, Nos Futu- 
ro, 2020) ta un plan nacional 
coordina pa e Departamento 
di Asuntonan Economico, 
Comercio y Industria. E rap- 
port ta señala cu den e NSP, e 
capitulo riba Maneho di Re- 
curso Natural ta trata, entre 
otro topiconan, accionnan di 
adaptacion climatico y e ca- 
pitulo di Energia Sostenibel 
ta trata, entre otro topiconan, 
accionnan di mitigacion cli- 
matico. 


Asina mes, e documento ta 
agrega, e master plan di Aruba 
“Repositioning Our Sails” ta 
presenta e modelo y roadmap 
di Aruba pa resiliencia eco- 
nomico, incluyendo e tran- 
sicion pa un economia resis- 
tente na clima, delineando e 
accionnan necesario pa, por 
ehempel, establece un agenda 
nacional pa accion y resil- 
iencia climatico, incluyendo 
un politica nacional y midi- 
mento di riesgo, conserva y 
restaura recurso ambiental y 
ecologianan marino, como 
tambe, pa establece y impone 
codigonan di construccion 
resistente na clima y direc- 
tivanan pa infrastructura. E 


establecimento di e NCRC 
ta un resultado directo di e 
master plan “Repositioning 
Our Sails”. 


Sinembargo, e ta subraya, for 
di un perspectiva di financia- 
mento y inversion climatico, 
tanto NSP como e master 
plan falta un inclusion cla y 
explicito, definicion y midi- 
mento di criterio y indicador 
di 
“Environment-Social- 
Governance” (ESG) y “Prin- 
ciples of Responsible Invest- 
ment” (PRI). 


Consecuentemente, e rap- 
port ta enfatisa, programa- y 
proyectonan no ta wordo 
evalua y clasifica den termi- 
nonan di nan riesgo y impacto 
climatico, ni den terminonan 
di nan contribucion pa resil- 
iencia y adaptacion climatico, 
manera cu Banco Mundial ta 
recomenda. 


Asina mes, contrario na por 
ehempel e Declaracion di 
Impacto 
Adverso 
Princi- 
pal (PAI) cu ta wordo rekeri 
den e Union Europeo, of 
e divulgacion climatico pa 
e Banco Central Europeo 
(ECB) y e Task Force riba 
riesgo y impacto relaciona cu 
clima (TCDF), actualmente 
na Aruba, no tin un marco 
legal ni rekisitonan pa ex- 
plicitamente inclui, presenta 
y divulga impacto y riesgo 
relaciona cu clima, ademas di 
e divulgacion financiero rela- 
ciona cu clima. 

Stapnan den Bon Direccion: OStad Incubator & ELMAR 
Financiando Energia Solar 


Den hopi articulo mi a expresa mi 
mes sumamente critico over nos 
gobernantenan, pero na mesun mo- 
mento ora cosnan bon tuma lugar 
tambe mester pone un spotlight 
positivo riba esaki. 


E siman cu a pasa nos a wak den dos 
conferencia di prensa, esta di Minister 
Glenbert Croes y di Minister Geoffrey 
Wever e minister concerni a anuncia lo 
siguiente. Tocante politica di energia, lo 
kier bin cu un posible financiamento 
di panelnan solar via ELMAR. E otro 
anuncio tabata cu Oranjestad lo tin su 
mesun Incubator yama “OStad Incuba- 
tor”, cu aporte di universidad di Aruba 
y un red di partners incluso Vertegen- 
woordiging van Nederland op Aruba. 
Tur dos iniciativanan ta di tremendo 
balor pa Aruba si enberdad bin cu e fol- 
low-through priminti. 


OStad Incubator: 
Den e iniciativa aki, entrepeneurs lo 
haya aporte na mentorship, luga pa traha 
na Impact Hub, netwerk, validation di 
nan modelo di negocia, y te hasta posibi- 
lidad pa financiamento. E concepto aki 
ta algo pa elogia y mi ta contento di wak 
MinEZ finalmente a tuma mi ideanan 
na serio pa lansa un concepto asina na 
Aruba. 


E unico tips cu mi lo kier duna ta pa en- 
foca riba entrepeneurship di Inteligen- 
cia Artificial (AI), Energia Solar y Argi- 
cultura. Locual ta AI, e unico cu Aruba 
mester ta un bon sistema di traduccion 


Papiamento pa Ingles. Si nos lo por tin 
e herment aki na nos disponibilidad nos 
por habri e porta pa usa tur e herment- 
nan masivo di Open-Source AI LLMs 
tocante cual mi a skirbi varios bes. Esaki 
lo por revoluciona practica di ley, me- 
dicina, consulting y mas na nos isla. Dus 
esaki sigur mester ta un punto di enfoke. 
Na di dos lugar stimula entrepeneurship 
den agricultura y energia solar sofistica 
cu posibilidad di modelonan di negoshi 
innovativo, uso di tecnologianan nobo 
manera AI, smart materials, glass spe- 
cial, hydroponics avansa y hopi mas. 


Tur e innovacionnan aki por yuda baha 
costo di bida na Aruba y na mesun tem- 
po crea entrada y trabou pa ambos indi- 
vidual y gobierno. Pues si OStad Incu- 
bator, ser bon maneha, e por nifica algo 
sumamente bunita pa Aruba. 


Financiamento pa Energia Solar: 
Den e conferencia di Prensa over e re- 
ciente black-outs, Minister di Energia, 
Croes a expresa cu el a puntra ELMAR 
N.V. tocante e posibilidad pa bira e “E 
Banco pa Aruba su Pueblo cu kier instala 
Solar Panels”. Manera mi a skirbi tanto 
bes, mi ta hopi contento cu finalmente 
ta wak movecion den rumbo positivo. 


Usando e data mas recien, instala solar 
panels na un cas residencial tin un Year- 
ly Return-on-Investment di 35% caba, 
pues den menos cu 3 aña e inversion lo 
paga su mes back. E lo yuda haci Aruba 
mas independiente di importacion di 


fuel oil y yuda cu Aruba su balansnan 
monetario/reserva. 
E unico cu ami lo kier contribui na e 
concepto aki si en berdad e haya fol- 
low-through manera debe ser ta pa usa 
e sistema di financiamento di “DUO/ 
IBG” di Hulanda con educacion ta ser 
financia. 


Un lening cu interes di 0% of hopi abou, 
y cu por ser paga back den 35 aña. Mas 
importante si ta cu si un ex-studiante 
bin den problema financiero e no tin cu 
haci pago na DUO pa e aña ey. Pues e 
no ta un prestamo cu condicionnan ma- 
sha halto cu por caba malo pa den e caso 
aki e doño di cas. Den caso di energia 
solar por haci un prestamo cu interes di 
0% y cu por ser paga back den 20 aña 
por ehempel. ELMAR N.V. por haya ga- 
nashi dor di cumpra e energia excesivo 
produci na un tarifa atractivo pa e com- 
pania di electricidad den cuestion. 


Asina empodera full pueblo di Aruba pa 
bira mini “generators” di electricidad. 
Tambe como delaster punto tambe bin 
cu subsidio pa pueblo instala airconan 
zuinig y bin cu conceptonan cu lo spaar 
energia. 


En fin nos ta wak movecion cu por re- 
sulta hopi bunita y positivo pa Aruba. 
Pero den esaki nos mester wak si e 
maneho di e conceptonan ehemplar aki 
ta bon y cu no ta solamente promesa y 
press conferences, pero tambe follow- 
throughs y accion berdadero. 


Wind Creek Aruba ta invita 
pueblo di Aruba pa vota pa e or- 
ganisacion local cu a wordo selec- 
ciona e aña aki pa participa den e 
di 6 edicion di Long Table Aruba. 
“Nos ta compronde e importan- 
cia di conecta cu e comunidad y 
nos ta desea di sostene organisa- 
cionnnan local na e manera cu lo 
realmente ta beneficia e comuni- 


dadnan di Aruba,” asina Sr. Paul 
Gielen, Gerente General di Wind 
Creek Aruba a declara. 


E proceso di votacion aki ta un parti 
crucial di e mision di Long Table Aru- 
ba y nos ta conta cu Aruba su sosten 
y apoyo pa nos organisacionnan local. 


E aña aki Wind Creek Aruba a cambia 
e proceso y a selecta 10 organisacion 
activo den comunidad y a invita esaki 
nan pa participa. Cada un di e organi- 
sacion aki tabatin e tarea di crea un 
video impresionante, cu e oportuni- 
dad pa gana un sosten financiero. E 
seleccion di e aña aki ta enfatisa riba e 
yudansa na nos grandinan y sosten pa 
nos hobennan cu ta enfrenta circun- 
stancianan desafiante. Cu e enfoke 
pa renoba e bienestar den nos comu- 
nidad, Wind Creek Aruba ta com- 
promete su mes pa haci un cambio y 


impacto den bida di esnan cu ta den 
necesidad. 


Cera conoci cu nan meta y mision di 
cada un di e participantenan aki y vota 
pa bo organisacion preferi prome di 
31 di Mei. Esaki ta bo chens pa haci 
un impacto significante y sostene e 
organisacion local preferi. 


Con pa vota: 
Bishita nos page https://windcreek. 
com/aruba/community-support/ 
long-table/video-contest. Disfruta di 
e 10 videonan di e organisacion nan 
cu a wordo selecciona e aña aki. 
Vota pa bo organisacion preferi prome 
cu dia 31 di Mei, 2024. 


E evento di e aña aki, lo tuma lugar 
diadomingo 9 di Juni, cu un mesa 
largo di 1,000 pia cu lo wordo pre- 
para pa 1,000 invitado, dilanti di Re- 


naissance Wind Creek Aruba Resort. 
Desde anja 2017, Long Table Aruba a 
recauda mas cu $285,000 pa organi- 
sacionnan local y ta un evento suma- 
mente importante pa Wind Creek na 
Aruba. 


Haci un impacto den comunidad ta 
un principio di operacion di Wind 
Creek Aruba. Sr. Gielen ta continua 
“Nos ta sumamente orguyoso pa no 
solamente ofrece un experencia ex- 
cepcional pero alabes por conecta cu 
e pioneronan pa por mira con y kico 
mas lo por haci pa por sostene nan 
metanan. Nos ta sinti nos mes honra 
pa por ofrece e pueblo di Aruba un 
anochi inolvidabel unda nos ta duna 
bek, y celebra hunto cu nos comuni- 
dad di Aruba. 

ELMAR ta duna update di storing: 23 di mei 2024 


ELMAR ta informa co- 
munidad di 3 incidente 
di storing cu a sosode du- 
rante di e ultimo 24 ora. E 
promer incidente a sosode 
pa 12:12 AM di marduga 
den e bario di Jan flem- 
ming y vecindario, ora un 
poste di luz a pega can- 
dela. 


Mester remarca cu e condi- 
cionnan ambiental ta hunga 
un rol cu e tipo di inciden- 
tenan aki yama “Paalbrand” 
por sosode. E saltpeter riba e 
liña di distribucion y e awace- 
ro cu a fingi riba e liña y salt- 
peter ta causa e “Paalbrand”. 


ELMAR su tecniconan a ac- 
tua rapido y pa 12:54 AM a 
resolve e problema y a reesta- 
blece e servicio di coriente pa 
e barionan concerni, ELMAR 


a bisa den un comunicado di 
prensa. 


E di dos incidente di storing 
di coriente a sosode pa 4:09 


AM di marduga y a afecta e 
barionan di Savaneta te cu 
Noord. Dos onderstation di 
ELMAR a keda afecta pa e 
storing aki. WEB a informa 
cu e storing aki a origina 
cerca di nan mes, y despues 
di alrededor di 45 minuut 
WEB a resolve e problema cu 
a surgi y por a bolbe sumin- 
istra coriente na ELMAR y 
reestablece coriente pa tur e 
barionan afecta. 


E di tres incidente a sosode pa 
5:05 AM di mainta y a afecta 
e barionan di Seroe Pita te 
cu Tamarijn, y otro barionan 
den cercania. Tecniconan di 


ELMAR tambe a yega rapido 
pa cuminsa haci e investiga- 
cion necesario di kico por ta 
e causa. Pa 5:30 AM tecni- 
conan di ELMAR a identifica 
e problema y a logra resolv’e. 
Pa 5:30 di mainta a logra re- 
establece coriente pa e bari- 
onan afecta. Mientrastanto a 
bay over na haci trabounan di 
reparacion den e area directa- 
mente afecta. 


ELMAR ta pidi disculpa pa e 
inconveniencia cu a surgi y ta 
sigui traha pa mantene e grid 
di Aruba den bon condicion 
y stabil. 


Minister Ursell Arends: 
Investigacion na SABA den fase final 


Investigacion di e situa- 
cion financiero na SABA a 
drenta su fase final. Asina 
Minister Arends di Asun- 
tonan di Adulto Mayor a 
duna di conoce den un co- 
municado di prensa. 
Pa hopi aña a existi un dife- 
rencia di opinion entre Go- 
bierno di Aruba y directiva 
di SABA cu ta un fundacion 
cu ta atende cu cuido di nos 
adultonan mayor. Gobierno 
di su banda no tawata tin un 
bista cla riba e situacion fi- 
nanciero di e fundacion y con 
e fondonan publico ta wordo 
maneha. Tambe tawata tin 
diferencia di opinion pa loke 
ta e tareanan di e fundacion. 


E discusion aki a pasa den 
diferente gabinete sin cu por 
a yega na un solucion. Esaki 
a causa hopi incertidumbre 
tanto pa e trahadonan como e 
clientenan di SABA. E situa- 
cion aki no por a sigui asina 
y di banda di Gobierno Min- 
ister Arends a dicidi encarga 
partidonan externo pa haci 
un investigacion intensivo y 
amplio, pa asina yega na re- 
solve e diferencia cu tin entre 
e partidonan. 
Di nan banda SABA a reforsa 
nan Raad van Toezicht pa asi- 
na yuda resolve e situacion. 
Trahando hunto Gobierno, 
Raad y sindicato SEPPA a 
yega na un areglo cu a haci 
posibel cu prome cu fin di 


2023 Gobierno a pone fondo 
disponibel pa asina SABA por 
cumpli cu pagonan atrasa na e 
trahadonan. 
Trahando hunto tambe a 
logra alinea pa prome biaha 
den mas di un decada e vi- 
sion di Gobierno y esun di 
SABA, pa loke ta e tareanan 
di SABA den e sector di cuido 
di adultonan mayor. SABA di 
su banda a apunta un direc- 
tor nobo cu ta comprende 
e vision pa loke ta tareanan 
di e fundacion y e tin como 
tarea pa duna forma y ehecuta 
esaki. 
“Awo nos tin un fundeshi pa 
hunto cu SABA nos por sigui 
desaroya e servicionan pa nos 


grandinan,” segun Minister 
Arends a indica. Minister a 
splica cu e partidonan a yega 
na otro, pero ainda falta e rap- 
port independiente di PKF, 
pasobra esaki lo yuda Go- 
bierno y SABA comprende 
unda e situacion a bay robes 
den pasado. 
“E rapport aki lo sirbi tambe 
como un guia pa nos tur, pa 
asina nos por sigui traha cu 
otro den harmonia den fu- 


turo y evita cu locual a sosode 
den pasado lo por bolbe rip- 
iti,” segun Minsiter Arends. 
Minister Arends a informa cu 
e rapport ta den un fase avan- 
sa y cu tur partido ta coope- 
rando debidamente. “Mi ta 
spera cu e rapport lo por ta 
cla entre augustus of septem- 
ber. Mi kier ta sigur cu e ta un 
rapport solido, pasobra nos 
mester pone un fin na discu- 
sion y sigura cu situacion di 
pasado keda den pasado”. 


Wind Creek Aruba ta invita pueblo di Aruba pa vota pa nan organisacion 
local preferi 
Un Anochi, Un Mesa, Bo voto ta conta pa yuda organisacionnan local gana. 

DVG ta recorda sector di horeca: 
Controlnan riba aspecto di higiena na ta continua 


Cu regularidad seccion 
Warenkeuring en Hygiëne 
(DWH) di Departamento 
di Salud Publico ta haci 
su controlnan di higiena 
y certificado di salud riba 
supermarket y den sector 
di “food and beverage”. 
Esaki pa garantisa ali- 
mento di calidad y tambe 
proteha 
comunidad 
di 
malesanan transmiti di 
hende pa hende pa medio 
di alimento. Esaki ta e mo- 
tibo pakico tur persona 
cu ta traha cu alimento y 
bebida mester tin un cer- 
tificado di salud valido na 
momento di DWH su per- 
sonal pasa pa controla. 


Pa sector di “food and bev- 


erage” e exigencia aki no ta 
nada nobo. DVG ta informa 
cu esnan cu no cumpli cu ley 
y permiti empleado maniobra 


cu alimento pa consumidor 
sin un certificado di salud va- 
lido lo por confronta un situ- 
acion hopi fastioso ora DWH 


pasa haci control. E chens ta 
grandi cu e establecimento 
por wordo cera y no por hab- 
ri bek tanten cu no tin em- 
pleado cu certificado di salud 
valido pa haci e trabou. Si e 
control di DWH tuma lugar 
ariba un diabierna y encontra 
cu e trahadornan no tin nan 
certificado di salud na ordo, 
e establecimento por pasa 
henter weekend cera. 
Pa evita cu DWH mester 
cera negoshinan, DVG ta re- 
corda tur supermarket y sec- 
tor di “food and beverage” pa 
cumpli cu tur regla di higiena 
y e leynan manera e.o. esun 
cu ta prescribi cu tur perso- 
na cu ta bende cuminda y/of 
bebida mester tin nan certi- 
ficado di salud na ordo. No 


warda te ora DWH yega den 
bo establecimento pa contro- 
la pa core manda emplead- 
onan bay saca nan certificado 
di salud. Pa aplica of renoba 
un certificado di salud tin un 
proceso pa encamina di cual 
tin aproximadamente 10 dia 
di trabou prome cu e keda 
cla. Pa evita un situacion no 
desea ora personal di DWH 
presenta pa haci nan inspec- 
cion, ban cumpli cu ley. 
Pa mas informacion like 
nos Facebook page Directie 
Volksgezondheid DVG Aru- 
ba, Follow nos riba Instagram 
directie_volksgezondheid_ 
aruba, subi nos website www. 
dvg.aw, yama nos na 5224200 
of mail nos na servicio@dvg. 
aw 


Uso diario di Marihuana ta superando bebemento di alcohol diario na 
Merca, segun estudio nobo 


(AP)—Pa prome biaha, e 
cantidad di Mericanonan 
cu ta usa marihuana casi 
tur dia a surpasa e can- 
tidad cu ta bebe alcohol 
asina frecuente, cual ta un 
cambio cu a dura 40 aña 
mientras uso recreacional 
di marihuana a bira mas 
popular y mas legal den 
casi tur estado Mericano. 
Na 2022, aproximadamente 
17.7 miyon hende a reporta 
nan uso di marihuana dia- 
riamente of casi diariamente 
compara cu e 14.7 miyon 
hende cu ta bebe alcohol dia- 
riamente of casi diariamente, 
segun un analisis di e data 
tuma for di un encuesta na- 
cional. Na 1992, ora uso dia- 
rio di marihuana a yega na un 
punto abao, menos cu 1 mi- 
yon hende a bisa cu nan a usa 
marihuana casi tur dia. 
Alcohol ainda ta usa amplia- 
mente, pero 2022 tabata e 
prome biaha cu e nivel inten- 
sivo aki di uso di marihuana 
a surpasa bebemento diario, 
segun e autor di e estudio, 
Jonathan Caulkins, un inves- 
tigador di politica di cannabis 
na Carnegie Mellon Univer- 


sity. 
“Un bon 40 porciento di us- 
uarionan di marihuana ta usa 
esaki diariamente of casi dia- 
riamente, cual ta un patron- 
chi cu ta asocia mas cu uso di 
tabaco compara cu uso tipico 
di alcohol,” Caulkins a bisa. 
E investigacion, basa riba data 


for di e National Survey on 
Drug Use and Health, a ser 
publica diaranson den e re- 
vista Addiction. E encuesta 
aki ta un fuente confiable di e 
calculacionnan di uso di tab- 
aco, alcohol y droga na Merca 
den cual usuarionan mes ta 
reporta nan uso. 


Entre 1992 y 2022, e grado 
per capita di uso di mari- 
huana diario of casi diario a 
aumenta 15 biaha. Caulkins 
a reconoce den e estudio cu 
hende por ta mas dispuesto 
di reporta uso di marihuana 
como cu aceptacion publico 
ta crece, cual por stimula e 


aumento. 
Awo mayoria estado ta per- 
miti 
marihuana 
medico 
y recreacional, aunke e ta 
keda ilegal riba nivel federal. 
Na november, votadonan 
di Florida lo dicidi riba un 
amienda constitucional per- 
mitiendo canabbis recreacio- 
nal, y e gobierno federal ta 
moviendo pa reclasifica mari- 
huana como un droga menos 
peligroso. 
Investigacion ta mustra cu 
usuarionan di frecuencia hal- 
to tin mas chens di bira adicto 
na marihuana, segun dr. Da- 
vid A. Gorelick, un profesor 
psikiatria na e University of 
Maryland School of Medi- 
cine, ken no tabata envolvi 
den e estudio. 
E cantidad di usuarionan 
diario ta sugeri cu mayoria 
hende tin riesgo di desaroya 
adiccion na cannabis, Gore- 
lick a bisa. “Uso di frecuencia 
halto ta aumentando e riesgo 
di desaroyando psicosis rela- 
ciona cu cannabis,” cual ta 
un condicion severo unda un 
persona ta perde sentido cu 
realidad, el a bisa. 

Minister ta investiga posibilidad pa recorta training di polis 


(CuracaoChronicle) – E 
posibilidadnan pa haci e 
training di polis mas cor- 
tico ta bao investigacion 
di Minister di Husticia 
Shalten Hato di partido 
MFK durante un bishita 
di trabao na Hulanda. E 
Minister a skirbi tocante 
esaki riba su pagina di 
Facebook. 


Hato a bishita e academia di 


polis Hulandes pa reuni cu 
e director. Varios estudio y 
rutanan di e academia a keda 
examina, den conexion cu 
Instituto di Training pa Ley y 
Seguridad na Corsou. 


E Minister tambe a atende 
lesnan cu e oficialnan den 
training ta tumando actual- 
mente. Ademas, Hato tabatin 
e oportunidad di demostra su 
habilidadnan den tiramen- 


to, manera por a mira den e 
potretnan publica adhunto 
cu su declaracion riba Face- 
book. 


Te ainda no ta conoci cual lo 
ta su proximo pasonan pa cu 
esaki ni tampoco si ya caba el 
a desaroya plannan concreto 
tocante e recorte di e pro- 
grama di training pa polis na 
Corsou. 


Hulanda: 
Polis ta investigando abuso sexual di mucha di 5 aña na scol primario 
di Den Haag 


(NLTimes) – Mayornan 
di un mucha di 5 aña a re- 
porta na polis cu nan yiu a 
ser abusa sexualmente na 
scol primario Erasmus na 
Den Haag siman pasa. Po- 
lis actualmente tin e caso 
bao investigacion segun 
polis a confirma na RTL 
Nieuws despues di repor- 
tahe den AD. 


Polis a bisa cu e mucha a 
pasa door di un examinacion 
medico. E oficialnan a bishita 
e scol y a mira tur imagen 
di camara disponibel. E po- 
lis a papi di comportamento 
“transgresivo” y a bisa cu no 
tin sospechoso te ainda. No 
tin indicacion tampoco cu 
mas studiante ta involucra of 
afecta. 


Mensahenan den e grupo di 
mayornan ta indica cu e mu- 


cha a ser abusa durante pauze 
of mientras tabata hungando 
pafo segun Ad. Mehr Onder- 
wijs, e organisacion cu ta are- 
gla cuido despues di scol na 


Erasmus School, a conta e 
corant cu nan a mira e ima- 
gennan cu polis. 


Segun e compania, e imagen- 


nan ta mustra cu ningun di 
su empleadonan ta involucra. 
Tur empleado pa e dia aki ta- 
bata visibel continuamente 
den e camara y no tabatin 


ningun situacion individual 
cu e muchanan, e compania 
a declara. 


Maneho di Erasmus School 
tambe a emiti un declara- 
cion pidiendo e mayornan 
pa permanece cu calma. E 
scol a confirma cu un mayor 
a reporta un “incidente di 
comportamento 
inapropia” 
y a bisa cu nan a tuma esaki 
sumamente na serio. 


Vocero di Erasmus School a 
conta AD cu e scol ta coope- 
rando completamente cu e 
investigacion di polis. “Nos a 
informa tur mayor na e scol 
siman pasa tocante e posibel 
incidente aki. Desafortun- 
adamente, nos no por duna 
mas informacion tocante e 
caso aki actualmente pa mo- 
tibo cu polis su investigacion 
ta andando te ainda.” 


Prestamonan Hulandes ta enfatisa e importancia di Reino 


(CuracaoChronicle) - E 
prestamonan 
Hulandes 
haci na Corsou y Aruba 
ta enfatisa e importan- 
cia di cooperacion finan- 
ciero dentro di Reino. E 
prestamonan aki a yuda 
ambos isla mantene nan 


stabilidad 
financiero 
y 
preveni inkietud social. 
Esaki a ser declara den un 
rapport di evaluacion di 
gobierno na Tweede Ka- 
mer. 


E rapport ta cubri e prestamo- 


nan ocasional cu Hulanda ta 
provee Corsou pa e resolu- 
cion di Girobank y e refinan- 
ciamento di debe cu Aruba. 
E prestamo na Corsou tabata 
un di 170 miyon florin, cu 
a ser duna cu 0 porciento di 
interes y cu un termino te na 
2037. 


Pa Aruba, Hulanda a provee 
un financiamento di 523 mi- 
yon florin cu un interes di 
casi 6.3, cu e meta di reduci e 
peso di interes. 


E prestamo di Hulanda pa 
Corsou a hunga un rol cru- 
cial den e resolucion di e caso 
di Girobank. Esaki a preveni 
un 
bancarota 
descontrola 
cu por a tin un impacto sig- 
nificante 
economicamente 
y socialmente. Danki na e 
prestamo, Girobank, cual ta- 
bata responsabel pa un parti 


grandi di e transaccionnan fi- 
nanciero riba e isla, por a cera 
na un manera ordena. Esaki a 
preveni cu 15 porciento di e 
poblacion, cual ta cliente di e 
banco, di sufri perdidanan fi- 
nanciero. 


Pa Aruba, Hulanda a ofrece 
un prestamo cu e meta di 
reduci e peso di interes. E 
ayudo financiero aki a spaar 
Aruba 82 miyon florin den 
gastonan di interes durante 7 
aña. Esaki a yuda e isla reduci 


e presion financiero y stabi- 
lisa e economia. 


Segun e autornan di e rap- 
port, e evaluacion aki ta con- 
firma e fortalesa den e coop- 
eracion dentro di e Reino y e 
importancia di strategianan 
financiero den temponan di 
crisis. E prestamo no sola- 
mente ta atende e problem- 
anan inmediato sino tambe ta 
contribui na e stabilidad den 
termino largo di ambos Cor- 
sou y Aruba. 

Parlamentario kier prohibi agencianan di energia cobra pa agrega 
surplus solar na red di coriente 


(NLTimes) - Agrega en- 
ergia solar cu ta un sur- 
plus na e red electrico no 
mester costa mas placa. 
Esaki ta loke a declara den 
un proposicion entrega 
pa parlamentario Wytske 
Postma, ken ta bisa cu e 
tin e sosten di otro parti- 
donan di coalicion PVV, 
VVD y BBB. 


Bao e skema asina yama ‘net- 
ting’, e viviendanan por kita e 
electricidad cu nan ta genera 
for di nan consumo. Si hen- 
de crea mas electricidad di 
loke nan ta usa, e proveedor 
di energia mester paga un 
“compensacion rasonabel” pa 
esaki. 


Ora cu un cantidad substan- 
cial di electricidad ta gen- 
era pero no hopi ta ser usa, 
manera un dia cu tin hopi 
solo, e compania di energia 


su prijs di compra teoretica- 
mente por bira negativo. Den 
e caso aki, e doño di e panel 
solar, no e proveedor di en- 
ergia, mester paga extra pa e 
electricidad aki. 


Postma a bisa cu e skema aki 


ta haci viviendanan duda si 
nan kier usa nan panel solar. 
Su proposicion ta declara cu 
e proveedor di energia su 
“compensacion rasonabel” pa 
e poder berde cu a genera den 
surplus nunca no por ta nega- 
tivo. Pa motibo cu e skema di 


Prohibicion di smartphone na scol a resulta 
den mas socialisacion y menos distraccion 


(NLTimes) 
- 
Hulanda 
su decision di laga scol- 
nan prohibi smartphone 
na scol a resulta den mas 
socialisacion entre studi- 
antenan, menos distrac- 
cion y menos bullying, 
segun Radboud Univer- 
sity Nijmegen a haya den 
su prome estudio tocante 
e politica estricto tocante 
telefon cu a drenta efecto 
dia 1 di januari. 


Di otro banda, e studian- 
tenan ta reporta cu nan ta en- 
contra mas problema practico 
awo cu nan no tin telefon den 
man mas, De Volkskrant a re- 
porta. 


Radboud University su in- 
vestigadornan a haci un en- 
cuesta cu alrededor di mil 
studiante di scol prome cu e 
prohibicion y 3 luna despu- 
es. Mas cu mita di e studi- 
antenan cu a participa a bisa 
cu awo nan ta papia cu nan 
amistadnan y demas compa- 
ñero den klas mas. 
40 porciento a bisa cu awo 
nan ta disfruta pauze mas. 
“Ora cu e politica no a keda 
implementa, tur hende tabata 
den un screen y no tabatin 
hopi hende ta papia cu otro,” 
un studiante a bisa. 


21 porciento a bisa cu awo 
nan ta menos distrai den 


klas. “Menos di loke mi a 
premira,” lider di e inves- 
tigacion Loes Pouwels a bisa, 
pero toch un efecto notabel. 
“Un splicacion posibel pa es- 
aki ta cu awo e studiantenan 
ta haya distraccionnan mesun 
facil riba nan laptop.” 


Studiantenan tambe a re- 
porta menos comportamento 
di bullying, segun Pouwels. 
“Haci obligatorio pa warda 
bo telefon ta un medida rela- 
tivamente chikito pa docen- 
tenan y aparentemente tin un 
efecto significante.” 


netting ta costa e proveedor 
di energia mas placa, varios 
compania ta cobra e casnan 
cu ta debolbe energia na e 
red, aunke nan ta duna back 
mas di loke nan ta usa. 


Te ainda no ta completa- 
mente cla cua e consecuenci- 
anan di NSC su proposicion 
ta tocante e costo. Postma 
a bisa cu parlamento tin cu 
sigura cu e viviendanan no 
tin cu paga pa e energia cu 
nan ta genera. “Mi no kier pa 
e doñonan di panel solar sinti 
stress pa motibo cu e solo ta 
briyando.” 


Mientras e parlamentario di 


NSC a trece dilanti e preocu- 
pacionnan aki, VVD a cues- 
tiona con real e coalicion su 
plan ta y Postma su proposi- 
cion su interpretacion. VVD 
su Silvio Erkens a bisa den 
un debate tocante e topico cu 
e proveedor di energia toch 
por cobra pa e energia cu e 
vivienda ta usa, incluyendo 
esunnan cu ta duna energia 
back na e red. “Mi ta kere cu 
algun cos ta ser confundi,” 
Erkens a bisa. “Tin un im- 
puesto di ‘feed-in’ y tin un 
tarifa di ‘feed-in’. E impuesto 
ta loke Postma ta purba aboli, 
e tarifa no ta permiti pa ta 
negativo segun e proposicion 
cu a ser haci diahuebs. 


Escencialmente, tin un gran 
cantidad di confusion alre- 
dedor di e aspecto aki di e 
politica di energia Hulandes 
ora di considera e coalicion 
su acuerdo amplio, Postma 
su proposicion y Erkens su 
respuesta. 


Energie Nederland, e asocia- 
cion pa companianan di en- 
ergia na Hulanda, a bisa den 
respuesta na Postma cu e ta 
lamenta cu e pais su politica 
ta asina caotico. 

A destitui fiscal general di Peru pa interveni den investigacion contra 
su ruman 


(EFE) – Hunta Nacional 
di Husticia di Peru (JNJ), 
organo maximo di hudi- 
catura a dicidi destitui e 
fiscal general Peruano, 
Patricia Benavides, ken 
tabata suspendi temporal- 
mente di su funcion, debi 
cu a interveni den un in- 
vestigacion habri contra 
su ruman muhe y hues, 
Enma Benavides. 


JNJ a tuma e decision despu- 
es di scucha e ponencia di su 
miembro titular Zaria Zavala 
riba e procedemento discipli- 
nario ordinario contra Bena- 
vides, den cual a keda dem- 
ostra cu a comete varios falta 
grave ora tabata representa e 
institucion den conhunto, 
loke a nifica un “perhuicio 
mayor.” 


E caso ta referi na e supuesto 
intervencion di Benavides 
den investigacion habri pa 
fiscal Bersabeth Revilla con- 
tra su ruman Enma Bena- 
vides, denuncia pa laga den 
libertad supuesto narcotrafi- 
cante a cambio di beneficio- 
nan, ademas pa e elaboracion 
di un rapport controversial 
elabora pa e fiscal supremo 


Azucena Solari cu a sirbi pa 
kita Revilla. 


“Ta keda acredita cu rapport- 
nan ta inconsistente, como 
prueba adicional den de- 
claracion di ex-asesor Jaime 
Villanueva,” Zavala a indica 
haciendo referencia na loke 
testigonan y colaborador di 
husticia a bisa den cual tabata 
confirma e plan pa kita Re- 
villa. 


A sigura cu a demostra cu fis- 
cal general a kita Revilla di su 
funcion “cu e finalidad real 
di interveni den investiga- 
cion contra su ruman Enma 
Benavides pa logra suspende 
e proceso penal.” 


Den sentido aki, Zavala a 
recomenda destitui Patricia 
Benavides como fiscal su- 
premo titular y di e funcion 
di fiscal di nacion pa inter- 


veni den e investigacion di su 
ruman, di kita Revilla for di 
su funcion sin motibo y duna 
un “trato degradante.” 


Tambe a plantia su destitu- 
cion pa nombra reemplaso di 
Revilla na un fiscal cu tabata 
sanciona caba e cual a denun- 
cia tambe. 


JNJ tambe a kita Enma Bena- 
vides pa motibo cu a considera 


cu ta suficiente acredita cu e 
hues a comete un falta grave 
ora a interveni den funcion di 
fiscalia y pa gaña riba su ante- 
cedentenan y sancionnan na 
Ministerio Publico. 


Patricia Benavides ta bao 
investigacion na e momen- 
tonan aki pa ta lider di un 
supuesto organisacion crimi- 
nal di trafico di influencia na 
Ministerio Publico pa lo cual 
tabatin caba un solicitud di 
suspension di su funcion pa 
36 luna. 


Abogado di Benavides, Jorge 
del Castillo a sigura cu “esa- 
ki ta un atropeyo cu ta duna 
berguensa” ora a rechasa e 
decision aki. 


JNJ a nombr’e como fiscal 
general na 2021, pa un peri- 
odo di tres aña y for di de- 
cember e fiscal Juan Carlos 
Villena a reemplas’e den su 
funcion. Dia 2 di mei ultimo, 
e fiscal suspendi a reclama na 
JNJ pa trek “e decision ne- 
fasto” pa administracion pu- 
blico, ora a pidi pa elimina 
su suspension impone contra 
dje na december ultimo. 


Corte Internacional di Husticia a duna su fayo contra Mexico riba 
medidanan contra Ecuador 


(CNN) – Corte Interna- 
cional di Husticia (ICC) 
na Den Haag ayera dia- 
huebs a rechasa e peticion 
di Mexico cu a solicita me- 
didanan provisional den e 
demanda cu ta mantene 
contra Ecuador pa en- 
trada na su embahada di 
Quito. 


E encargado di haci e lectura 
tabata hues Nawaf Salam, 
presidente di e corte, ken a 
bisa cu nan no ta considera 
“urgente” of un riesgo “real 
of inminente” pa rekeri e 
medidanan cautelar solicita 
pa Mexico contra Ecuador, 
aunke a enfatisa si e “impor- 
tancia fundamental di respeta 
Convencion di Viena”. 


“Pa unanimidad, Corte ta 
haya cu e circunstancianan, 
manera ta presenta awor na 
tribunal, no ta pa rekeri e me- 
didanan aki.” 


E solicitud aki a origina pa 
entrada di Polis na embahada 
pa detene ex-vice-presidente 
di Ecuador, Jorge Glas dia 5 
di april ultimo. Den un audi- 
encia anterior na e proceso di 


deliberacion, ICC a priorisa 
e tratamento di medidanan 
provisional den e demanda 
presenta pa Mexico. 


Corte a cuminsa describi- 
endo e antecedentenan di e 
caso na unda 17 di december 
Jorge Glas Espinel, ex-vice- 
presidente di Ecuador a yega 
na embahada di Mexico na 
Quito solicitando proteccion 
debi na preocupacion riba su 
seguridad personal, un or- 
den di detencion a cay contra 
Glas dia 5 di januari ultimo y 
durante e siguiente lunanan 
ambos pais a intercambia no- 
tanan diplomatico riba e situ- 
acion di Glas, dia 29 di febru- 
ari Ecuador a solicita acceso 
na embahada pa ehecuta e 
orden di aresto pero Mexico 
a nenga e solicitud ey. 


Pa 4 di april Ecuador a declara 
embahador di Mexico na 
Quito, Raquel persona non 
grato debi na declaracionnan 
publico di e presidente Mexi- 
cano tocante eleccionnan na 
Ecuador. Mexico a lamenta e 
decision ey y a anuncia cu lo 
otorga asilo politico na Glas, 
exigiendo un salvoconducto 


pa un salida mas sigur, pero 
Ecuador a rechasa e solicitud 
ey argumentando cu e asilo 
politico tabata ilegal segun 
Convencion di Asilo Diplo- 
matico di 1954 y di 1933. 


Awor, den e proceso di e de- 
manda, ta falta pa conoce e 
fayo definitivo, di e cual su 
fecha no a ser anuncia te ai- 
nda. 


Dia 2 di mei ultimo, Mexico a 
pidi na ICC pa Ecuador duna 
cuenta pa loke a sucede na 
Embahada di Quito caminda 


a presenta argumentonan pa 
establece cu no ta existi ex- 
cepcion algun pa viola e in- 
munidad di embahada. 


Pa instruccion di e presi- 
dente Andres Manuel Lo- 
pez Obrador y Secretaria di 
Relacionnan Exterior, Alicia 
Barcena, Canciyera a partici- 
pa den audiencianan di ICC 
tocante e solicitud di medi- 
danan provisional contra Ec- 
uador. 


E delegacion Mexicano tabata 
conforma pa funcionarionan 


publico, entre nan Servicio 
Exterior Mexicano cu un ex- 
perticio den temanan di dere- 
cho internacional, incluy- 
endo e negligencia comercial 
cu ta facilita e trafico ilicito di 
armanan pa Mexico. 


Dia 1 di mei, Ecuador a haya 
e oportunidad di presenta 
nan puntonan na ICC unda 
a purba cuestiona argumen- 
tonan di e delegacion Mexi- 
cano, señalando cu Mexico 
no a negocia un solucion 
despues di e incidente di em- 
bahada. 

Cuba: Por lo menos 700 mil ciudadano no ta ricibi awa tur dia door di 
blackout 


(CiberCuba) 
– 
Alrede- 
dor di 700 mil persona na 
Cuba no ta ricibi awa dia- 
riamente debi na e black- 
outnan di coriente, ya cu 
e sector hidraulico ta e 
di dos consumidor mas 
grandi di energia electrico 
despues di e demanda di 
e poblacion, segun fuent- 
enan oficial a informa. 


Antonio Rodriguez Rodri- 
guez, presidente di Insti- 
tuto Nacional de Recursos 
Hidraulicos (INRH), a cu- 
alifica e distribucion di awa 
limpi den actualidad como 
un situacion hopi compleho, 
señalando e blackoutnan di 
electricidad continuo como 
e motibo, corant oficialista 
Granma a reporta. 


Aunke e cifra di personanan 
cu no ta conta cu servicio di 
awa diariamente debi na e 
blackoutnan ta alarmante, 
solamente mita di e pobla- 
cion Cubano ta ricibi e ser- 
vicio aki di un manera con- 
sistente, mientras cu e resto 
no ta ricibi esaki pa diferente 
motibo, manera e secura, e 


falta di red di distribucion, 
corupcion, entre otro. 


Rodriguez a describi e pan- 
orama lamentable cu e gru- 
ponan di electricidad tin na 
e plantanan di suministro, 
señalando cu recientemente 
tabatin cobertura pa sola- 
mente un 36% di e fuentenan 
di suministro den e teritori- 
onan: “nos a yega na un 57%, 
pero nos ta spera di por cubri 
un 65% cu e entrada di otro 


baterianan, proximamente,” 
el a bisa sin indica un fecha. 


E funcionario a admiti cu e 
problema ta bira mas agudo 
debi na cu empresanan en- 
carga cu e mantencion y 
reparacion na e gruponan di 
electricidad no tin e piesanan 
di repuesto, cual ta haci dificil 
cu por pone e ekiponan traha. 


Ademas, e suministro di 
combustible na e gruponan 


aki tambe ta enfrenta difi- 
cultadnan. E presidente di 
INRH a hustifica esaki na 
momento di señala cu “algun 
di e gruponan aki ta ubica na 
lugarnan cu tin acceso dificil, 
y no semper nan ta ricibi e 
diesel na tempo.” 


Pa purba yuda, el a señala cu e 
awa ta wordo transporta den 
trucknan di carga “lo cual ta 
haci e ciclonan na e comuni- 
dadnan ey cu no ta ricibi awa 


mas largo” poniendo den evi- 
dencia e situacion dificil cu e 
personanan afecta ta enfrenta 
pa e falta di suministro di 
awa. 


Manera un posible solucion, 
Rodriguez a señala cu actu- 
almente nan ta realisando e 
instalacion di 722 ekipo cu 
alimentacion energetico solar 
pa reduci e dependencia di e 
pompmento na e red nacio- 
nal di electricidad. 


Den e sentido aki, el a bisa 
cu tin mas di 600 brindando 
servicio y otro 144 a caba di 
drenta pa e municipionan 
den e seronan: “Mi ta papia di 
170 stacion di pompmento cu 
ta bay pone 70 ekipo alimenta 
pa panel solar na e oriente di 
e pais. Otro 74 ta bay ta des- 
tina pa Villa Clara.” 


Por ultimo, e funcionario a 
indica cu pa luna di juli nan 
ta pretende di tin “866 ekipo 
funcionando, cu ta 866 luga 
na unda e blackoutnan no ta 
bay afecta e suministro di 
awa.” 


Empleadonan no-docente ta pone fecha pa posibel accion di protesta na 
Universidad di Puerto Rico 


(ElNuevoDia) - Den un 
voto unanime, miembro- 
nan di Hermandad de Em- 
pleados Extentos No Do- 
centes (Heend) a aproba 
diaranson e autorisacion 
pa implementa un voto di 
protesta na Universidad di 
Puerto Rico (UPR), loke 
ta implica cu e hunta di 
directornan di e organi- 
sacion lo por declara un 
accion di protesta na cu- 
alkier momento dilanti e 
decision negativo di e ad- 
ministracion 
universita- 
rio pa ratifica su convenio 
colectivo nobo. 


“Nos a gasta tur e camindan- 
an di dialogo y negociacion. 
Nos proteccionnan laboral ta 
den wega y nos no por per- 
miti cu nan ta wordo viola. E 
protesta ta nos respuesta legi- 
timo y necesario,” Carlos De 
Leon, presidente di Heend, a 
declara. 


A traves di un comunicado 
di prensa manda pa Heend, 
nan a indica cu den februari 
ultimo e colectivo a logra re- 
solve un acuerdo relaciona cu 
e stipulacion economico cu ta 


otorga na e miembronan di e 
Hermandad un bonus di tres 
mil dollar pa firma un con- 
venio colectivo. 


Una bes cu e obstaculo aki 
wordo supera pa finalisa e 
negociacion di un convenio 
nobo, e misiva ta indica, e 
Hunta di Gobierno di UPR 


no a cumpli ainda cu su re- 
sponsabilidad di ratifica e 
convenio colectivo negocia 
pa e presidente di e Univer- 
sidad, Luis A. Ferrao. 


E miembronan ta sigura cu e 
decision negativo di e hefe di 
formalisa e acuerdo cu e em- 
pleadonan no docente a laga 


nan sin otro opcion cu eherce 
nan derecho di un accion. 


“Desde cu e negociacion a 
termina den luna di decem- 
ber ultimo, e convenio col- 
ectivo nunca tabata den con- 
troversia,” Lorraine Mejias, 
vice-presidente di e Herman- 
dad, a afirma. 


“Cualkier historia cu e ad- 
ministracion ta dunando na e 
momentonan aki pa no firma 
e convenio ta excuusnan sin 
validez, cu ta resulta den un 
menasa pa nos door di cual 
nos ta activa e voto di pro- 
testa,” el a agrega. 


E Frente Amplio en Defensa 
del Presupuesto di UPR, cu ta 
agrupa diferente organisacion 
sindical, algun di cual tambe 
ta na e mesa di negociacion 
cu e administracion univer- 
sitario, como tambe asocia- 
cionnan di empleado, di stu- 
diante y pensionadonan cu a 
mustra nan apoyo na Heend, 
mientras cu nan a sigura cu 
nan lo uni na e protesta de- 
fendiendo nan derecho na e 
negociacion colectivo y nan 
ta bay exigi pa debolbe e pre- 
supuesto completo na UPR. 


E fecha di cuminsamento di 
e protesta ta programa pa e 
proximo diabierna, 31 di mei. 


“Nos ta dunando instruccion 
na nos staf pa nan recoge nan 
pertenencianan y stop di co- 
labora cu e administracion 

Charlie Colin, miembro fundador di e banda Train ta fayece despues di 
slip den baño 


(AP) – Charlie Colin, ba- 
hista y miembro fundador 
di e banda Train, miho 
conoci pa su hitnan mane- 
ra “Drops of Jupiter” y 
“Meet Virginia,” a fayece. 
E tabatin 58 aña di edad. 


Colin su ruman muhe Caro- 


lyn Stephens a confirma su 
ruman homber su fayeci- 
mento na The Associated 
Press riba diaranson. El a 
fayece despues di a slip y cay 
den baño mientras e tabata 
cuidando cas pa un amistad 
na Brusells, website di celeb- 
ridad TMZ.com a reporta. 


Colin a crece na Southern 
California, atendiendo Berk- 
lee College of Music na Bos- 
ton. Despues di universidad, 
el a toca den un grupo yama 
Apostles cu Jimmy Stafford 
y cantante Rob Hotchkiss. E 
banda eventualmente a kibra 
y Colin a muda bay Singapur 
pa skirbi cantica. 


Eventualmente, 
Colin, 
Hotchkiss y Stafford a muda 
bay San Francisco, unda Train 
a keda forma den comienso 
di añanan 90 cu cantante Pat 
Monahan. Colin a trece e 
drummer Scott Underwood 
pa completa e grupo, segun 
un entrevista entre Colin y 


Hotchkiss na Berklee su re- 
vista. 


Como miembro fundador 
di e banda, Colin a toca den 
e banda su prome 3 graba- 
cionnan, 1998 su album cu 
e titulo di e banda, 2001 su 
Drops of Jupiter y 2003 su 
My Private Nation. E ulti- 
mo dos a yega te na posicion 
number 6 den Billboard 200. 


“Meet Virginia,” for di Train 
su album debut a drenta Bill- 
board Hot 100 riba posicion 
20, sinembargo tabata nan 
album sophomore cu a con- 
firma e banda su exito. 


E cancion “Drops of Jupiter” 
a yega Platino 5 biaha cu Roll- 
ing Stones su pianista Chuck 
Leavell y Leonard Cohen 
su orkestrador Paul Buck- 
master y a ser skirbi tocante 
e fayecimento di Monahan 
su mama. El a yega posicion 
number 5 den Billboard y a 
gana 2 Grammy, incluyendo 
Best Rock Song. 


Colin a sali for di Train den 
aña 2003 a causa di abuso di 
substancia. 


“Charlie ta un tocado di baho 
increibel, pero e tabata pas- 
ando door di hopi dolor y e 
manera cu e tabata lidia cu 


esaki tabata doloroso pa tur 
hende rond di dje,’ Monahan 
a conta NBC San Diego. 


Den aña 2015, el a reuni cu 
Hotchkiss pa cuminsa un 
banda nobo yama Painbirds, 
conhuntamente 
cu 
Tom 
Luce. Den aña 2017, el a 
forma otro banda, Side Deal, 
cu Sugar Ray su Stan Frazire 
y PawnShop Kings su Joel y 
Scott Owen. 


Prome cu su fayecimento, 
Colin a documenta su tempo 
na Brussels, nombrando es- 
aki “oficialmente mi ciudad 
faborito” den un publicacion 
riba Instagram cu el a haci 
den maart. 


Colin tambe a traha como e 
director musical di Newport 
Beach Film Festival. 


“Charlie tabata un parti spe- 
cial di e famia di Newport 
Beach Film Festival,” Todd 
Quartararo, 
co-fundador 
di e festival a comenta. “Su 
curason, su compasion y su 
creatividad di sigur lo ser 
stranja.” 


Charlie ta laga atras y ta ser 
sobrevivi pa su mayornan, su 
ruman muhe y su sobrina. 

Proyecto di agroforesteria ta sembrando 
un futuro sostenibel pa nos muchanan 


Diasabra cu a pasa, 18 di 
mei 2024, Ministerio di 
Naturalesa a yuda Scol 
Basico Dornasol cu un 
hardin di alimentacion. 
Esaki ta den cuadro di e 
proyecto agroforesteria na 
scolnan basico. Un danki 
special na cabesante Zu- 
leika Arendsz y su ekipo 
como tambe Koninklijke 
Militaire Academie, Santa 
Rosa, mayornan y comu- 
nidad cu a bini hunto y 
yuda cu e proyecto. 


E proyecto agroforesteria na 
scolnan basico tin como meta 
e promocion di agricultura 
sostenibel bou muchanan. 


Como inicio a cuminsa plan- 
ta un variedad di fruta y ber- 
dura, cual ta trece e oportun- 
idad pa alumnonan por siña 
mas tocante e importancia di 
siguridad di alimentacion y 
alabes balora nos sector pri- 
mario. 


Scol Basico Dornasol ta e di 
ocho scol cu a participa na e 
proyecto di agroforesteria. 
E proyecto a inicia na janu- 
ari 2024 y awor ta yegando 
na final di e prome fase di e 
proyecto, faltando dos scol 
mas, esta Pius X dia 8 di juni 
y Colegio Santa Filomena cu 
lo tuma luga dia 15 di juni. 
Algun scol cu originalmente 


lo a forma parti di e proyec- 
to a cay afo, pero a scoge pa 
moestuin of otro forma di 
plantamento. Ministerio di 
Naturalesa lo percura pa nan 
haya sosten di Santa Rosa pa 
cu esaki. 
E diasabra binidero 25 di mei 
2024 lo tin mantencion na 
Prinses Amalia di 7’or pa 1’or 
di atardi. Prinses Amalia tin 
un agroforesteria planta y di 
parti Ministerio di Natura- 
lesa ta invita henter comuni- 
dad pa duna un man cu man- 
tencion di e hardin. Minister 
Ursell Arends ta gradici tur 
persona cu den un of otro 
manera ta aportando na e 
proyecto di agroforesteria na 
scolnan basico. 


“Nos futuro ta den nos man, 
y cu cada simia cu nos planta 
nos ta dal un paso mas cerca 
pa siguridad di alimentacion,” 
Minister Arends a remarca, 
“nos ta sigui sembra e spe- 
ransa pa un futuro sostenibel, 
un futuro cu nos muchanan 
por ta orguyoso di dje.” 


Pa mas informacion riba e 


Wowo Critico: Tereno bashi 
acumulando sushi 


Den bario di Madiki tin un 
tereno cu tin varios aña bashi 
y manera por wak riba e 
potret no solamente e ta yen 
di palo, mata y yerba bastante 
halto, pero e ta acumulando 
hopi sushi tambe. 


Den 
pasado 
ya 
caba 
e 
doñonan a yega di haci e tere- 
no aki completamente limpi, 
pero aworaki a lag’e bay atras 
y yena atrobe cu yerba te cu 
aworaki e tin un cantidad di 
sushi tambe. 


proyecto 
di 
agroforesteria 
y kico por haci pa yuda, por 
bishita e pagina di Facebook 


di Santa Rosa of contacta nan 
directamente. 

Skirbi pa Gregorio Wolff 
Palestina su lucha, protestanan, paz , futuro di Palestina y Israel 
(Parti III) 
Hamas ta sigui su lucha, Israel no tin mas opcion, estado Palestina ta bati na porta di ONU 


Aki ta sigui e tercer y ul- 
timo parti di e piesa di 
opinion aki. 


Protestanan pro Palestina y 
futuro di Israel ta insigur 
Por bisa cu ya Hamas a gana 
e guera politico, ta bin un es- 
tado Palestino. Netanyahu 
y su ministronan extremista 
no kier ni PA, ni Hamas, ni 
un estado Palestino. Mayoria 
di Hudiunan na Israel sigur 
no kier un Estado Palesti- 
no, pero nan ta para nan so. 
Mundo henter ta mira esaki 
como solucion pa e problema 
na Palestina. 


P’esey awe na mundo com- 
pleto nos por mira e protes- 
tanan grandi contra Israel y 
apoyo na Gaza/Palestina. E 
protestanan ta sigui crece y 
abiertamente paisnan cu, laga 
nos bisa ayera, tabata apoya 
Israel, ya awe ta bisa Israel pa 
e stop e matamento/genoci- 
dio. Esaki ta e caso di Union 
Europeo. 


Un cos ta sigur, Merca ta 
uzando Israel pa su propio 


agenda. Si Israel perde su ba- 
lor strategico pa Merca, por 
ehempel, si e Paisnan Arabe, 
rico na Petroli y na Finanzas 
no ta respalda Merca mas pa 
motibo di su relacion cu Is- 
rael, e casonan con Merca a 
laga Vietnam y Afghanistan 
cay, lo ta bek ariba mesa. 
Merca por stop cu e ayudo 
financiero y militar na Israel. 
Y...si mundo Arabe tuma re- 
vancha con Israel a trata nan 
e ultimo 76 aña, Israel ta cay 
den problema grandi, cu fu- 
turo insigur. 


P’esey hopi hudiunan na 
mundo no ta di acuerdo cu 
Netanyahu y su gobierno ex- 
tremista. 


Awe tambe ta bisto e acuerdo 
di Iran cu SA (Saudi Arabia) 
ariba varios temanan, e.o. po- 
litica na Medio oriente, asun- 
tonan nuclear, unda Iran tin 
un conocemento grandisimo 
pa yuda SA. 


Iran ta e enemigo mas pio 
di Israel y Merca. SA tabata 
te poco tempo pasa, e amigo 


mas mihor di Merca y di Is- 
rael na medio Oriente. Ariba 
un otro ocasion ta bon pa 
skirbi ariba e poder di Iran, su 
grandura, su pueblo di casi 
90 miyon hende, bon studia 
intelectualmente, su ciencia, 
su poder militar, etc. 


Traicion di 1948, reparticion 
di Palestina 
Biniendo bek na e traicionnan 
contra Palestina, un traicion 
grandi ta e decision di UNO 
na 1948, cu Palestina ta ricibi 
46% di e terenonan di Pales- 
tina y Israel 54%, mientras cu 
Palestinonan tabata e pobla- 
cion mas grandi y nan tabata 
posee mas hopi tereno cu e 
Hudiunan. Pa hudiunan di 
Israel e particion no tabata 
un problema, pasobra ya nan 
tabatin e mal intencion pa 
kita=roba mas terenonan di 
e Palestinonan. Ben Gurion e 
lider di Israel a bisa esaki ya 
na 1938 y na varios ocasion 
prome cu e decision di UNO 
cu nan lo forma un ehercito 
elite pa saca Palestinonan for 
di nan lugarnan y crea lugar- 
nan pa Hudiunan di Israel 


biba na Palestina. Esey a pasa 
tambe. 


Na 1948, 15 mei, a cuminsa 
e NAKBA, asina yama pa e 
Palestinonan, cual ta nifica e 
desaster o Catastrofe Pales- 
tino. Esaki tabata e atakenan 
di hudiunan contra Pales- 
tinonan pa contra nan bol- 
untad aleha nan mes for di 
terenonan cu semper tabata 
di nan y tambe yuda dor di 
masacrenan di Palestinonan. 
Israel a declara 78% di e teri- 
torionan di Palestina como 
teritorio di Israel, esaki con- 
tra e decision di reparticion di 
UNO, cual tabata 54% pa Is- 
rael y 46% pa Palestina. Esaki 
a sosode cu expulsion masal 
di Palestinonan (+ 1 miyon 
Palestino) for di nan terito- 
rio. Loke a pasa na Palestina 
tabata un ehempel clasico di 
Etnic Cleansing=likidacion 
etnico di Palestinonan for di 
nan teranan, cu Israel a ocu- 
pa, awor como tereno Israeli. 
Nacionnan Uni no a haci 
nada. 


For di 1998 Palestinonan ta 


conmemora Nakba-Day, 15 


Skirbi pa Merlynne Williams di Instituto Pedagogico Arubano 
E crioyo mediado 


Papiamento 
semper 
a 
hunga un papel di me- 
diado den diferente area 
na beneficio di e desaroyo 
di nos comunidad. Aunke 
kisas nos no ta realisa, nos 
tin mester di Papiamento 
y Papiamento mester di 
nos pa hunto nos sigui cu 
nos habilidad excepcional 
di ta creativo, flexibel y re- 
sistente. 


Papiamento a origina bou di 
circunstancia di conflicto, ca- 
minda comunicacion tabata 
necesario pa por a sobrevivi. 
Den e proceso aki e desa- 
royo di Papiamento tabata 
un necesidad. For di varios 
fuente historico local y in- 
ternacional nos por confirma 
cu Papiamento tabata carga 
identidad di e pueblonan di 
e islanan A, B, C y cu tabata 
uz’e for di masha trempan 


caba den varios area diario, 
esta e area di cas, di religion, 
di caya, di ofishi, di enseñan- 
sa, y di gobierno. 
Loke ta resalta di e eviden- 
cia aki ta cu na un manera 
organico y amistoso, Papia- 
mento (personificando su 
papiadonan) a cera amistad 
cu idioma di otro cultura, te 
hasta gana nan cariño y res- 
pet. Consecuentemente Pa- 
piamento ta refleha un mul- 


tilingualismo y multicultur- 
alidad organico, cu ta haci’e 
un idioma flexibel, dinamico 
y resistente. 


Si nos ta consciente di e po- 
tencial multilingual y me- 
diado di Papiamento den 
nos bida, nos lo no duda den 
incorpor’e 
inmediatamente 
den nos scolnan. Si nos ta 
reconoce con esencial comp- 
rension, comunicacion y ex- 


presion ta den nos desaroyo 
holistico, Papiamento no por 
keda afo di nos formacion 
cognitivo. Papiamento t’ey 
awe mas cu nunca, para cla pa 
sostene nos como fundeshi 
den siñamento y pensam- 
ento. E pregunta ta awo: nos 
tambe t’ey pa Papiamento? 


Mescos cu nos mester di Pa- 
piamento, Papiamento tambe 
mester di nos. Un lenga no 
tin bida sin esnan cu ta papi’e. 
Ta su papiadonan ta dun’e 
bida. Ta su papiadonan ta 
sigui desaroy’e y dun’e forsa 
pa sigui briya. Pa un desaroyo 
saludabel di nos tur dos, ta 
importante pa nos cera con- 
oci bek cu otro, pa medio di 
entre otro contamento di sto- 
ria (na cas), siña, lesa, skirbi 
y rek (na scol), arte y musica 
(riba medio social y cultural), 
comunicacion (den comercio 


y sector gubernamental). 


Bo ta reconoce e potencial di 
Papiamento? Bo ta dispuesto 
pa duna nos futuro genera- 
cionnan e oportunidad di por 
sigui desaroya optimalmente 
danki na e idioma crioyo uni- 
co aki? Papiamento su sobre- 
vivencia ta depende di bo. 


Desde 21 di mei 2003 Papia- 
mento a haya e status di idi- 
oma oficial na Aruba. seis aña 
despues, riba e mesun fecha, 
a funda Fundacion Lanta Pa- 
piamento (FLP) y riba 21 di 
mei 2010 a oficialisa FLP. Aña 
escolar nobo (2024-2025) Pa- 
piamento lo drenta mayoria 
scol basico den klas 1. Esaki 
tin como consecuencia cu 
mayoria mucha porfin lo siña 
lesa y skirbi pa medio di e cri- 
oyo mediado. 

24 altocomisario den region a topa hunto na e conferencia di ACCP 


Recientemente 
a 
tuma 
lugar un conferencia di 
(ACCP) Association of 
Caribbean Commission- 
ers of Police. Esaki ta in 
conferencia cu ta tuma 
lugar cada aña y nos al- 
tocomisario di Polis drs. 
Ramon Arnhem tambe ta- 
bata presente e aña aki. 


Cada aña na Miami ta scoge 
un Pais pa haci e conferencia 
y e biaha aki e a toca turno na 
e Pais Belize. Durante e con- 
ferencia a toca diferente tema 
y presentacionnan impor- 
tante. Altocomisario Arnhem 
a dirigi su presentacion na e 
crimen transnacional (onder- 
mijning) den region bou rep- 
resentacion di College van 


Korpschefs di Reino Hulan- 
da na unda e ta dirigi e cartera 
di combati crimen transna- 
cional (ondermijning). 


Cu colaboracion strategico y 


operacional Polis y partner- 
snan paden pafo di region 
como tambe intercambio di 
informacion y inteligencia 
ta importante y necesario pa 
combati efectividad di cri- 


men transnacional. “Crimi- 
nalnan ta traha hunto y nan ta 
sigui opera mas leu cu e fron- 
tera p’esey mester innova y 
traha mas estrecho cu otro pa 
combati esaki” tabata palabra 
di altocomisario Arnhem du- 
rante su presentacion. 
Kico ta Crimen transnacional 
(ondermijning)? 
Ta un crimen hopi organisa 
caminda e criminalnan ta usa 
y abusa di e sociedad pa re- 
alisa nan actividadnan crimi- 
nal. Ehempel di esaki ta: La- 
bamento di placa, trafica hen- 
de y fraude. Hopi biaha esaki 
ta wordo opera riba frontera y 
criminal for di diferente Pais 
ta involucra. 
Kico ta ACCP? 
E ta un conferencia impor- 


tante na unda 24 altocomis- 
ario di diferente Pais den 
region ta bini hunto den un 
solo conferencia pa intercam- 
bio di idea y conocemento pa 
asina otro Pais cu ta miembro 
cu tin problema di seguridad 
por haya ayudo y hunto com- 
bati esaki. Tambe tabata tin 
representante di FBI, Inter- 
pol, Impacs, US Homeland 
Security, NCA UK, RMP a 
bishita e conferencia aki. 


Pa Aruba esaki tabata uno 
exitoso na unda a estrecha la- 
sonan fuerte cu otro Paisnan 
pero tambe cu representan- 
tenan di diferente organisa- 
cion nan importante di Hus- 
ticia y Seguridad. 


Accidente pa falta di 
preferencia na e crusada di 
Pos Abao cu Caya Musica 


Diaranson merdia a dren- 
ta informe di un accidente 
na e crusada Pos Abao cu 
Caya Musica, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente unda e chauf- 
feur di un Hyundai Accent 


biniendo di pariba a para 
duna chens na e Kia Cerato 
biniendo di nort, pero door 
distraccion e chauffeur di e 
Kia no a sali y net e chauffeur 
di e Hyundai Accent a dicidi 
sigui. Ata e chauffeur tambe a 
sali y a bay dal riba e Accent. 
Sfortunadamente 
ningun 
hende a resulta herida. 


Motociclista herida den un accidente na e 
rotonde di Cumana 


Diaranson mainta a dren- 
ta informe di un accidente 
cu hende herida na e ro- 
tonde di Cumana, mesora 
a dirigi tanto polis como 
ambulance na e sitio. 


Na yegada di e patruya a bin 
compronde cu aki ta trata di 
un accidente entre un taxi 
y un scooter unda nan a dal 
den otro. Door di e impacto 
y caida e motociclista a re- 
sulta herida. Na yegada di 
e ambulance nan a atende e 
victima y a transporte pa hos- 
pital pa atencion mas avansa. 
Polis y ambulance a bay OM pa un persona 
cu a bira malo 
Diaranson mainta a dren- 
ta informe di cu tin un 
persona cu a bira malo 
na 
Ministerio 
Publico, 
mesora a dirigi tanto po- 
lis como ambulance na e 
sitio. 


Na yegada di e patruya a bin 
compronde cu un persona 
cu a bini pa un reunion lo a 
bira malo y a pidi ambulance 
cu poco mas urgencia. Na 
yegada di e ambulance nan a 
atend’e y a transporte mesora 
pa hospital. 

Consultante politico tras yamadanan robotico di Biden falso ta 
enfrenta boet di 6 miyon dollar y acusacionnan criminal 


(AP) – Un consultante 
politico 
cu 
a 
manda 
yamadanan 
genera 
pa 
inteligencia artificial cu 
ta imita bos di President 
Joe Biden na votadornan 
prome cu New Hampshire 
su primario presidencial 
ta enfrenta un boet di 
6 miyon dollar y mas di 
dos decena di acusacion 
criminal. 


Federal 
Communications 
Commission a bisa cu e boet 
cu a propone diahuebs pa 
Steven Kramer ta e prome 
cu ta involucra tecnologia 
di inteligencia artificial. E 
compania cu ta acusa di a 
transmiti e yamadanan, Lingo 
Telecom, ta enfrenta un boet 
di 2 miyon dollar, aunke den 
ambos caso e partidonan por 
yega un areglo of negocia mas 
segun FCC. 


Kramer a admiti cu e la 
orkestra e mensahe cu a ser 
manda na miles di votador 
dos dia prome cu e prome 
primario den e nacion dia 
23 di januari. E mensahe ta 
reproduci un bos genera pa 
inteligencia artificial similar 


na e President actual y ta 
usa su frase “What a bunch 
of malarkey” y ta sugeri 
falsamente cu vota den e 
primario por afecta votacion 
den november. 


Kramer ta enfrentando 13 
acusacion cu ta acusa cu e 
ta den violacion di New 
Hampshire su ley contra 
intento di prveni cu un 
persona 
lo 
vota 
usando 
informacion cu ta duna e 
impresion incorecto. Tambe 
e ta enfrenta 13 acusacion di 
crimen menor unda ta acusa 


su persona di falsamente 
representa su mes como 
un candidato cu su propio 
conducta of esun di otro 
persona. E acusacionnan a 
ser otorga den 4 sitio y e lo 
ser procesa pa e estado su 
procurador general. 


Procurador 
General 
John 
Formella a bisa cu New 
Hampshire ta comprometi 
pa sigura cu su eleccionnan 
“lo 
permanece 
liber 
di 
interferencia ilegal.” 
“Mi ta contento di mira 
cu nos partnernan federal 


ta comprometi di mesun 
manera 
na 
proteha 
e 
consumidornan y votadornan 
for di yamadanan robotico 
dañino cu ta stroba nan 
libertad di vota,” Formella a 
bisa, ken a keda designa pa 
gobernador 
Republicano, 
Chris Sununu. 


Lingo Telecom a bisa cu ta 
den desacuerdo cu FCC su 
accion, cual el a yama un 
intento di purba impone 
reglanan nobo di manera 
retroactivo. 


“Lingo Telecom ta tuma su 
obligacionnan 
regulatorio 
extremadamente na serio y 
a coopera completamente 
cu agencianan federal y di 
estado pa asisti den identifica 
e partidonan responsabel pa 
e campaña aki,” e compania 
a bisa. “Lingo Telecom no 
tabata involucra di ningun 
manera den e produccion di e 
yamadanan aki y e accionnan 
cu el a tuma a cumpli cu tur 
regulacion y standard di e 
industria aplicabel.” 


Erupcion di X-flare y cme ariba e Solo, generando tormenta 
geomagnetico G4 y G5 y R3 


Pa medio di e comunicado 
aki Aruba Astro Research 
Int. asociacion nacional 
Arubano di astronomia pa 
medio di Sr. Marcos Bis- 
lip presidente y vocero di 
e instancia oficial pa cu e 
tereno di astronomia aki 
na Aruba ta informa cu for 
di diaranson dia 8 di mei 
2024 a inicia erupcionnan 
grandi ariba e solo na 
unda tres a tuma lugar 
ariba e mesun dia sigui pa 
un otro grandi diahuebs 
dia 9 di mei 2024 generan- 
do ambos un G2 tormenta 
geomagnetico modera for 
di e Solo generando asina 
tambe X-flarenan y radio 
blackoutnan fuerte. 
Diabierna dia 10 di mei 2024 
a tuma lugar un erupcion 
hopi grandi di G4, un tor- 
menta geomagnetico seve- 
ro, y diasabra dia 11 di mei 
2024 a tuma lugar e evento 
di mas grandi: un G5 esun 
extremo e categoria mas 
halto generando un X-flare 
X8.7 y un R3 radio blackout 
blokiando telecomunicacion 
via radio HF, haciendo efec- 
tonan na satelitenan di tele- 


comunicacion y data como 
tambe satelitenan GPS di 
nabegacion y na sistemanan 
di power grid energy ener- 
gianan di coriente. Starlink y 
otro satelitenan a ser afecta. 
Diadomingo dia 12 di mei a 
genera un evento di G4: R3 
X-Flare ta baha na X1. 
Dialuna dia 13 di mei 2024 e 
evento ariba e solo a normali- 
sa trobe pero por spera cu e 
actividadnan por bolbe gen- 
era un evento grandi atrobe. 
P’esey Aruba Astro Research 
Int. hunto cu Aruba Space 
Weather Prediction Center 
na ATSOC ta sigui monito- 
ria e actividadnan ariba e solo 
den estrecho cooperacion cu 
NOAA SWPC y NASA. 
Aruba Astro Research Int. a 


cubri e eventonan aki for di 
diaranson dia 8 di mei te cu 
dia 13 di mei 2024 sacando 
potret di e solo y e sunspot 
AR3664, na unda mayoria 
di e evento a tuma lugar y 
pa cual dos miembro di nos 
organisacion, Rinus y Mar- 
cos, a saca potret. Rinus a 
saca potret cu su telescop un 
close-up di e mancha di e 
solo na unda mayoria evento 
a tuma lugar y Marcos a pro- 
cesa e potret sigui pa potret- 
nan saca pa Marcos via tele- 
fotolens, sacando e solo y e 
dos manchanan ariba e solo 
sunspot AR3664 y sunspot 
AR3667. 


Tambe Aruba Astro Re- 
search Int. a cubri e efec- 
to di e aurora boralis cu 
a yega te aki na Aruba. 
Potretnan saca di e efecto di 
aurora ta for di diasabra dia 
11 di mei te cu dia 15 di mei 
2024. Dia 14 di mei e efecto 
tabata masha bunita mes 
despues di 7:13 pm di anochi 
pa 7:30 pm di anochi aki na 
Aruba. Miami Keys Florida a 
mir’e hopi mas bunita y pais- 
nan Europeo y tur paisnan 
nort y zuid di nos hemisferio 


a mir’e hopi mas bon cu mas 
efecto di mas color. 


Por sigui nos ariba Facebook 


di Aruba Astro Research Int. 
y por contact nos na tel: 562 
-9407. 

Aruba den Grupo C pa Concacaf Nations League 


E division di grupo pa Na- 
tions League a keda cono- 
ci, y Aruba a cay den Liga 
B, Grupo C. 


Segun Concacaf a informa 
riba su website, Liga B ta 
conta cu 16 team pa etapa di 
grupo. Esakinan ta dividi den 
cuatro grupo di cuatro team. 
Durante e FIFA Match Win- 
dows na september, october 
y november, cada team ta bay 
hunga contra tur team den su 
grupo dos biaha, pa un total 
di seis partido pa cada team. 


E gruponan ta lo siguien- 
te: 
Grupo A: El Salvador, Mont- 
serrat, Saint Vincent and the 
Grenadines y Bonaire; 
Grupo B: Corsou, Saint Lu- 
cia, Grenada y Saint Martin; 
Grupo C: Haiti, Puerto Rico, 


Aruba y Sint Maarten; 
Grupo D: Republica Domin- 
icana, Bermuda, Antigua and 
Barbuda y Dominica. 


Concacaf a splica cu pa cada 
FIFA Match Window, e par- 
tidonan ta bay tuma lugar na 


un venue centralisa pa cada 
grupo, na lugar di e formato 
anterior di hunga sea na cas 
of como bishitante. E cam- 


bio di formato aki lo alivia un 
poco di e retonan di biahe cu 
e Asociacionnan Miembro ta 
enfrenta pa motibo di e geo- 
grafia unico di nos region, 
y lo permiti nan enfoca riba 
hunga e miho futbol posible. 


E teamnan cu di tres miho 
rango den cada grupo ta bay 
ta anfitrion di e partidonan na 
september; e teamnan cu di 
dos miho rango lo ta anfitrion 
pa e partidonan na october, y 
e teamnan cu miho rango lo 
ta anfitrion pa e partidonan 
decisivo na november. Si un 
team no ta capaz di organisa 
partidonan, 
Concacaf 
ta 
reserva e derecho pa scoge un 
venue. 


E prome partido pa Aruba 
ta bay ta dia 6 di september 
proximo contra Sint Maarten. 


AVB a anuncia e squad cu ta bay representa Aruba den partido 
clasificatorio pa Mundial 


Riba su pagina di Face- 
book, Arubaanse Voetbal 
Bond (AVB) a publica e 
lista di e hungadornan cu 
a keda selecta pa forma e 
team cu ta bay representa 
nos isla den partido cla- 
sificatorio pa Mundial. 


E wega contra Corsou ta tuma 
lugar dia 8 di juni proximo na 
Aruba. E mesun squad lo en- 
frenta tambe St. Lucia dia 11 
di juni na Barbados. 


Pa loke ta trata e team, pa 
portero a scoge Matthew 
Lentink, Jahmani Eisden y 


Josthan Maduro. Pa defensa, 
Darryl Baly, Ashton Charles, 
Fernando Lewis, Diederick 
Luydens, Kymandi Nedd, 
Nickenson Paul, Mark Ja- 
cobs y Sandro Staal. Pa me- 
dio campo a scoge Walter 
Bennett, Stiven Melchor, Isai 
Marselia, Rovien Ostiana, 
Jonathan 
Richard, 
Shivay 
Wadhwani y pa delantero- 
nan a selecta Terence Groo- 
thusen, Jayden Kruydenhof, 
Benjamin Maria, Conner val 
Kilsdonk, Tyron Perret Gen- 
til, y Jeremy van Uunen. 


Exito na nos seleccion! 


Ajax ta confirma yegada di Farioli 


(NLTimes) – Club di fut- 
bol di Amsterdam, Ajax a 
haya un manager nobo pa 
su team masculino, Fran- 


cesco Farioli. E Italiano 
di 35 aña di edad ta yega 
e capital Hulandes for di 
OGC Nice cu un contract 


di tres aña, e club a anun- 
cia ayera. Tabatin rumor 
tocante e movida aki pa 
algun siman. 


Farioli ta trece cune su as- 
sistentnan regular, Daniele 
Cavalletto y Felipe Sanchez 
Mateos. Dave Vos, kende ac- 
tualmente ta trainer di Jong 
Ajax, tambe ta bay join e 
prome team. 


Farioli a bisa cu e ta con- 
tento cu awo su cambio ta 
oficial. “Nos kier reconecta 
cu e DNA di e club, cu meta 
pa trece energia nobo cu un 
forma positivo di traha y 
pensa. Mi ta na altura cu tin 
hopi trabao pa haci, pero ya 
nos a cuminsa prepara,” el 


a bisa den un declaracion. 
El a bisa cu e kier hiba Ajax 
back na e lugar unda e club ta 
pertenece. 


Oficialmente e ta cuminsa 
dia 11 di juni, ora e coach ho- 
ben ta tuma over for di coach 
interino, John van ‘t Schip. 
Anteriormente, Farioli tabata 
coach principal di clubnan 
Turco, Fatih Karagumruk y 
Alanyaspor, prome cu firma 
un acuerdo cu OGC Nice 
aña pasa. 
Director tecnico Alex Kroes ta 
contento cu Ajax awo ta sigur 
di un trainer nobo. “Frances- 
co ta un coach kende ta par- 
ticipa apasionadamente den 
su profesion, ta pensa tur cos 
te na e detaye di mas chikito, 


y por comparti su pensam- 
entonan efectivamente cu 
su team,” el a bisa. “Tur cos 
ta indica cu Francesco ta un 
homber inteligente cu por 
interactua bon cu hende, cual 
tambe ta un parti hopi impor- 
tante di e trabao. En total, nos 
ta convenci cu e ta fit bon den 
Ajax,” Kroes a bisa den un co- 
municado di prensa. 


Ajax tabatin un temporada 
absolutamente 
decepciona- 
nte. E club a keda na di cinco 
lugar den Eredivisie y tabata 
hasta den ultimo lugar pa un 
tempo. Ademas, nan a perde 
6-0 contra rival Feyenoord, y 
e team no a yega mas leu cu e 
Ronda di 16 den Conference 
League. 

Angela Cullen ta bolbe 
careda di auto despues 
di 7 temporada cu Lewis 
Hamilton 


(AP) — Tabata un amigo en comun cu a pone 
Marcus Armstrong den contacto cu e trainer fisico 
mas famoso den motorsport. Nan dos tabata na cas 
na New Zealand, y mientras Armstrong, 23, tabata 
prepara pa su prome temporada completo den 
IndyCar, e tabata sa cu e mester a mehora su nivel 
di fitness. Asina a introduci e na Angela Cullen, otro 
Kiwi kende a pasa mayoria di e aña off despues di a 
pasa siete temporada trahando cu strea di Formula 
1, Lewis Hamilton. 


Cullen y Hamilton a separa na maart di ultimo temporada, 
y pa winter ya Cullen a conoce Armstrong, lansando 
e siguiente fase di su carera na Merca. E yamada inicial 
tabata casi shockeante pa Armstrong, e piloto di Chip 
Ganassi Racing kende a competi apenas riba pistanan riba 
caya y caminda aña pasa, pero a agrega oval pa un schedule 
completo e temporada aki. E ta bay haci su debut den 
Indianapolis 500 diadomingo cu Cullen. 


Cullen, kende te awo a nenga di duna entrevista desde cu 
a presenta na e careda All-Star di $1 miyon di IndyCar na 
California na maart, awo ta biba na Indiana cu Armstrong 
y ta dedica na mantene e hoben su enfoke. 


Desde cu el a cuminsa traha cu Armstrong, e hoben a 
cualifica na e miho posicion di su careda, No. 6, na Barber 
e luna aki; a keda na di cinco lugar, su miho di e temporada, 
na e pista na Indianapolis Motor Speedway, y tin rango 
No. 11 den clasificacion di IndyCar. 


E dia despues di su final riba e pista Indy road, Cullen a 
publica un post largo riba Instagram cu a cita e fayecido 
gigante di F1, Niki Lauda. Den su propio palabra, el a 
describi e consistencia rekeri pa bon prestacion na e nivel 
di mas halto y e fundacion cu ta rekeri. El a cera cu e frase 
di Lauda: “Gana ta un cos, pero for di perde mi semper a 
siña mas pa futuro.” 


Miami ta bira anfitrion di wega pa titulo 
World Baseball Classic pa segundo torneo 
consecutivo na maart 2026 


(AP) — Ciudad di Miami ta bay organisa 
e wega pa campeonato World Baseball 
Classic un biaha mas na maart 2026, 
concluyendo un torneo cu tambe ta bay 
tuma lugar na Houston, Tokyo y San 
Juan, Puerto Rico. 


Pa di dos biaha consecutivo, loanDepot park 
ta bay ta e sitio pa tur tres ronda – incluyendo 
e semi-final y final. 


Na 2023, e stadion sede di Miami Marlins a 
bira e prome venue pa organisa wega den tur 
tres fase di un WBC. Mas cu 470mil fanatico 
den total a atende e 15 wega na Miami, un 
record total. 


Hapon a derota Merca 302 pa e titulo, mien- 
tras Shohei Ohtani a strike out Mike Trout pa 
caba e wega. 


E di seis WBC tambe ta bay tuma lugar na 
Minute Maid Park na Houston, e Tokyo 
Dome na Hapon, y Hiram Bithorn Stadium 
na San Juan, Puerto Rico. Houston ta bay 
organisa weganan di WBC pa prome biaha. 
Hiram Bithorn Stadium ta bay ta anfitrion pa 
prome biaha desde 2013. 


Tokyo a yega di organisa poolnan den tur cin- 
co edicion anterior di World Baseball Clas- 
sic (2006, 2009, 2013, 2017 y 2023). Major 
League Baseball a anuncia e venues pa 2026 
ayera. 


Rafael Nadal ta den field pa French Open y lo 
enfrenta Alexander Zverev den prome ronda 


(AP) — Rafael Nadal ta 
den field pa French Open 
toch, y e draw ayera a set 
up e 14-biaha campeon 
pa un partido retador den 
prome ronda contra NO. 4 
seed, Alexander Zverev. 


“Esey ta bay ta dificil, pero 
e ta un guerero,” director di 
torneo, Amelie Mauresmo a 
bisa. “Tur cos ta posible cu 
Rafa.” 


Ta anticipa cu esaki ta bay 
ta e ultimo presentacion di 
Nadal na Roland Garros, y e 
no a bisa hopi tocante si e lo 
competi e biaha aki despues 
di dos temporada di accion 
off-and-on pa motibo di le- 
sion, incluyendo un cirugia 
pa repara su heup cu a fors’e 
pa keda ausente di su torneo 
faborito un aña pasa. 


Despues di un perdida den 
Italian Open e luna aki, Nad- 


al a bisa cu e mester pensa 
bon si lo hunga pa Paris. Pero 
e Spaño, cu ta haci 38 aña 
dia 3 di juni, tabata practi- 
cando riba e klei cora na Ro- 
land Garros e siman aki, y su 


nomber tabata oficialmente 
den e bracket. 


E French Open ta cuminsa 
diadomingo. 

Resultado Sorteo 
Mei 23 


Cadena Alexander Lottery ta presenta resultado di weganan di suerte 


merdia 




5673 
8380 


X2 


672 


Sorteo # 4274 


Sorteo # 2330 


9792 


8030 


Sorteo # 4274 


X2 


1725 


Sorteo # 4274 


Sorteo # 1148 


Tauro 


3042 


X2 


Letter 


0 
0 
0 


0 


0 
70 


179 


0 
0 
0 
0 
0 



8 



03-09-10-12-25 


2520 


Joker 


2334 
100.000,- 


x Jackpot 
x Match 4+ 


Proximo Jackpot 


FP 


877 


x Jackpot 


Sorteo # 8249 
Sorteo # 


Sorteo # 1998 


6371 


6988 


Sorteo # 7293 


x Jackpot 


x Match 4 
x afl. 12,00 


X2 


2266 


Sorteo # 6052 


Sorteo # 982 


x afl. 500,00 


x afl.15,00 
x afl 50.00 


Piscis 


Mega Ball 


Proximo Jackpot 


550.000,- 


x match 4 


Sorteo # 


Sorteo # 


x afl 8,00 


x Match 4 
2241 


FP 


Proximo Jackpot 


60.000,- 


Sorteo # 6480 


Afl. 775.000,- 


anochi 


diario 
Korsou 
super4 
flamingo 


0882 
9010 
8374 
8429 
4801 
0320 
super5 
5662 
8522 
9214 
- 
2142 


Minister Ursell Arends: 
Ta di suma importancia pa ciudadano separa desperdicio cu ta trece na 
Baki den Bario 


Tur luna e actividad di 
Baki den Bario ta wordo 
organisa den diferente dis- 
tricto. Mas cu dies partner 
a bin ta colabora cu otro 
pa provee e comunidad un 
parke di separacion unda 
ta tuma ocho diferente 
tipo di desperdicio. 


Baki den Bario ta un inicia- 
tiva di e campaña nacional 
‘Limpi Limpi’ pa conscientisa 
nos poblacion ariba e impor- 
tancia pa procesa desperdicio 
debidamente. Ora nos ta sep- 
ara desperdicio, nos ta yuda 
e procesamento di reciclahe 
bira mas eficiente y ta reduci 
polucion den nos medio am- 
biente. 


Desde 2 di september 2023, 
Ministerio di Naturalesa a 
bin ta pone e bakinan di su- 
shi disponibel y na 2024 esaki 
a continua. Nos a cuminsa 
na Pos Chikito, bay Madiki, 
San Nicolas y Noord. Di- 
asabra 25 di mei 2024 nos ta 
continua na Santa Cruz, den 
e parkinglot di Stadion Nadi 
Croes & Crismo Angela di 
7’or te cu 11’or di mainta. 


Bureau City Inspector kende 
ta encarga pa coordina ful e 
evento lo t’ey pa yuda infor- 
ma ariba e tipo di desperdicio 
acepta, educa ariba e manera 
corecto pa hiba esakinan na e 
bakinan y percura cu e evento 
cana debidamente den su to- 


talidad. 


Serlimar e aña aki tambe a 
pone nan servicio di trans- 
porte disponibel pa tur cu 
mester ayudo pa recoge des- 
perdicio separa di nan cas y 
trece esakinan na Baki den 
Bario. Tambe nan service 
desk lo t’ey presente pa cli- 
entenan por regla nan cuenta 
di pago of acaso ta buscando 
informacion di nan servicio. 


Den tur e maneho di desper- 
dicio, un parti crucial ta pa re- 
duci e cantidad di desperdicio 
cu nos como isla ta produci, y 
un manera pa logra esaki ta pa 
reusa mas hopi posibel. Pa es 
motibo durante cada evento 


di Baki den Bario lo tin un 
stand di FPNC (Fundacion 
Pa Nos Comunidad) unda cu 
lo acepta articulonan den bon 
estado cu por haya un doño 
nobo. Articulonan acepta ta, 
entre otro, muebles, paña y 
co’i hunga. 


Minister Arends ta recorda 
tur esnan cu ta desea di haci 
uzo di Baki den Bario pa haci 
e preparacionnan necesario. 
Den e manera aki por evita 
di yega laat na e evento y no 
logra deposita desperdicio. 
For di experiencia por bisa 
cu esnan cu a prepara di an- 


temano a logra pasa Baki den 
Bario mas cu un biaha entre 
7’or pa 11’or di mainta. 


Palabra di gradicimento un 
bes mas na tur partner cu ta 
colaborando pa haci e evento 
posibel y tambe tur ciudada- 
no responsabel cu ta yuda 
tene Aruba limpi limpi. Un 
Aruba limpi ta den man di 
nos tur. 


Pa mas informacion tocante 
e maneho di desperdicio y e 
fechanan di Baki den Bario, 
por bishita limpi.aw . 


Ride for the Fighters: 
E weekend aki KWF Aruba 
colectando un bes mas riba 
caya 


Diasabra dia 25 di mei en- 
tre 9or di mainta y 12or 
di merdia un bes mas bo- 
luntarionan lo ta riba caya 
na diferente localidad tur 
rond di nos isla p’asina re- 
cauda fondo pa Koningin 
Wilhelmina Fonds Aruba. 
E fundacion tin mas cu 
60 aña trahando duro pa 
conscientisa y informa e 
comunidad di Aruba riba 
con pa hiba un bida salu- 
dabel y tambe con pa biba 
cu cancer. 


E biaha aki lo tin tambe un 
‘Ride for the Fighters’ unda 
cu diferente grupo di bikers 
a uni pa e causa. Lo sali cu 
tur bikers for di Joe Laveist 
compaña pa polis y VMU 
pa 9.30am. Cada post lo tin 
bikers ta colectando te cu 
11.30am. Pa 11.30am polis 
conhuntamente cu VMU lo 
pasa cada post busca e biker- 
nan y na final lo tin tur bikers 
den un ride grandi cu lo ter- 
mina na e parking lot dilanti 
Island Finance den John G 
Emanstraat. Aki tur bolun- 
tario lo ricibi un sandwich y 
un bebida y asina clausura e 
mainta amenamente. 


Gruponan cu a registra pa co- 
labora: 
1. Grupo 7 
2. MCM 
3. Easy Riders Aruba 
Old Skool 
5. Sero Biento Boys 
6. Camacuri 
7. Gonz 
8. HOG 
9. Spike Rebels 


E postnan ta: 
1. Rotonde FTA - GONZ & 
HOG 
2. Rotonde Pos Chikito - 
Grupo 7 
3. Rotonde Sta Cruz - MCM 
4. Rotonde Bright Bakery - 
SB Boys 
5. Imelda Kleuterschool - 
Camacuri 
6. Renaissance - OLD Skool 
7. Rotonde Sta Helena - 
Spike Rebels 
8. Rotonde Tanki Flip - Easy 
Rider 


Nos ta conta riba sosten di e 
pueblo di Aruba. Dios ben- 
diciona boso tur. Si ainda bo 
kier join e colecta di KWF 
Aruba por yama 597-7227 of 
593-5770. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Oduber 
Tel. 582 1780 


San Nicolas: 
Aloe 
Tel. 584 4606 


Companianan ‘buy now, pay later’ mester 
cumpli cu standard di credit card segun 
agencia pa consumidor 


(AP) - Companianan cu 
ta traha a base di ‘cum- 
pra awo, paga despues’ 
mester provee clientenan 
cu e mesun riesgonan le- 
gal y proteccionnan cu e 
prestamistanan di credit 
card ta haci, segun Con- 
sumer Financial Protec- 
tion Bureau a bisa diaran- 
son den un regla nobo. 


Esaki ta inclui e derecho di 
exigi nan placa bek y pa de- 
safia transaccionnan. E agen- 
cia a cuminsa un investiga- 
cion tocante e industria di 
prestamo di corto tempo dos 
aña atras y a bini cu e regla 
den respuesta na kehonan 
andando di clientenan segun 
el a bisa. 


E prestamonan di cumpra 
awo y paga despues tipica- 
mente ta marca como un 
prestamo cu 0 interes of un 
interes abao y ta permiti e 
cliente haci pagonan pa com- 
pranan grandi y tin biaha 
chikito. Nan ta marca como 
un manera pa cumpra pro- 
ductonan caro of servicionan 
durante tempo y e servicio ta 
tipicamente ofreci ora di caba 
e compra. Hopi biaha tambe 
ta usa pa productonan grandi 
manera mueble, paña of pas- 
ashi. 


Den un rapport, CFPB a 
haya cu mas di 13 porciento 
di e transaccionnan di e tipo 
aki ta trata algo cu a debolbe 
of un disputa, y den aña 
2021, personanan a debolbe 
of desafia 1.8 biyon dollar 
den transaccionnan na e 5 
companianan cu a participa 
den e encuesta. 


“Sin importa si e consumi- 
dor a swipe of usa Buy Now, 
Pay Later, nan tin e derecho 
di tin proteccionnan impor- 


tante pa cliente bao leynan 
y regulacionnan cu tin hopi 
tempo stipula caba,” director 
di CFPB Rohit Chopra a bisa 
den un declaracion. 


Dos hungado grandi den e 
industria aki, Affirm y Klar- 
na, a duna bon bini na e regu- 
lacion. “Nos ta sinti encura- 
sha cu CFPB ta promovien- 
do standardnan consistente 
den e industria, y varios cual 
ya caba ta refleha con Affirm 


ta opera y ta provee mas es- 
cogencia y transparencia pa e 
consumidornan,” un vocero 
di e compania a bisa den un 
declaracion. Affirm actual- 
mente ta ofrece asistencia 
pa ‘dispute and eror resolu- 
tion’,” e vocero a agrega. 


Vocero di Klarna a bisa cu e 
compania ya caba ta investiga 
discusionnan cu e clientenan 
y ta cubri cualkier devolucion 
di placa relaciona. 


Pronostico di tempo 


Tempo: 
Awe tardi y awe nochi: par- 
cialmente nubla y general- 
mente seco. 


Den marduga y mañan: par- 
cialmente nubla cu un awa- 
sero 


Temperatura maximo 33 gra- 
do celsius 
Temperatura minimo 27 gra- 
do celsius 


Indice di calor (heat index) 
den y rond di oranan di mer- 
dia: 34 pa 39 grado celsius 
UV index: 12 


Bahada di solo : 7:00 pm 
Subida di solo : 6:13 am 


Biento: 
Modera for di direccion oost- 
noordoost te oost-zuidoost; 
Forsa 3 te 4 (12 te 30 km/ora, 
7 te 16 nudo). 
Durante di dia fuerte den 
rafaga; 
Forsa 5 (31 te 39 km/ora, 17 
te 21 nudo) 


Situacion general di tem- 
po pa proximo 24 ora: 
E disturbio den nivelnan 
mediano y mas halto di at- 


mosfera ta move bay mas 
noord, for di region local. 
Sinembargo, toch humedad 
y instabilidad ta keda per- 
sisti y lo por induci un awa- 
sero local durante proximo 
24 ora. Tambe tin un chens 
chikito pa lamper cu strena 
den oranan di marduga. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, 
entre 2 pa 3 pia. 
Na partinan oost te noord- 
west di costa: Generalmente 
modera cu olanan alrededor 
di 4 pa 5 pia. 

"Dios ta vigila nos bida di un distancia ora cu e kier pa nos 
bin drumi den su dushi brazanan e ta yama nos bin cerca 
dje" 


Cu inmenso tristeza y dolor na nos curason pero agradecido 
pa tur locual e la nifica pa nos y conforme cu boluntad di 
Dios nos ta anuncia cu a bai den "Reino di Señor 
nos estimada casa - mama - wela - ruman - tanta - 


Sra. Juana "Chicka" Wijshijer-Boekhout 
*21-08-1949 †15-05-2024 


Na nomber di su: 
Casa: George Johan Wijshijer 


Yiu: Shanandoa Wijshijer y Ivo Jacobs 


Nieto: Kian George Jacobs 


Ruman nan: 
† Cornelis y Sylvia Boekhout 
Aida y † Chenco Harms y famia 
† Hose y † Coleta Boekhout y famia 
† Rosa Hams y famia 
Ronny Boekhout y famia 
Lidia Boekhout 
Mario Boekhout 
Violeta Willems y famia 
Modesto Werleman 


Subrino nan: †Johan Boekhout, †Theodoor, † Jolanda 
Boekhout y famia, Vivian Boekhout y famia, † Stanley 
Boekhout y yiu, Miquel, Jane Dirks y famia, † Glenda 
Jansen y yiu, †Mirtha, Ludy y Juan Maduro y famia. 
Michael y Fai Harms y famia, Marlene Harms, Eveline 
Harms y yiu, Maureen Harms y Eugene Maduro y famia. 
Tony y Perina Boekhout y famia, Jacky Leon y famia, 
Raquelita Boekhout y famia, Mario Boekhout, Sandra 
Boekhout y yiu.† Rafy Harms y famia, Jacky Harms y famia, 
Suzy y Jorge Croes y famia, Sharine y Clive Winterdaal y 
famia, Jayant Willems. 


Prima nan: 
Jacky Mercera y yiu 
Agata Lampe y famia 
Francisca Werleman y famia. 
Maxima y Mario Croes y famia 
Josefa y Chai Chirino y famia. 


Cuña nan: 
Anthony Wijshijer y famia 
Jacqueline Michels y famia 
Silvia Wijshijer y famia 


Amiga nan: Jane Wijshijer, Astrid Croes, Annie. 


Y demas famianan: Boekhout, Wijshijer, Werleman, 
Harms, Henriques, Maduro, Willems, Winterdaal, Danje, 
Tromp, Everon, Leon, Jansen, Croes, Jacobs, Mercera, 
Michels, Lampe, Chirino, Pabon y demas famia y 
conocirnan 


Nos ta disculpa si den nos tristeza nos a lubida algun 
nomber nan di famia. 


Ta invita pa e acto di entiero cual lo tuma lugar diabierna 
24 di mei 2024 di 2or pa 4or di atardi na Misa Inmaculada 
Concepcion na Santa Cruz y despues lo sali bai pa Santana 
Catholico na Santa Cruz (pastor de Vries). 


Despues di entiero no por ricibi bishita di condolencia na 
cas 


obituArio 


Laga tur loke ta sperami ta bunita, 
Laga tur locual cu mi encontra na caminda ta 
bunita, 
Laga tur locual mi laga atras keda bunita, 
Y laga tur esaki nan termina den tur buniteza. 
Cado Wever 


Despues di un lucha largo y balente nos ta 
participa cu a bay sosega den reino di Señor 
nos Esposo, Tata, Ruman, Omo, Sobrino, 
Primo, Sua: 
Alejandro Eladio Comenencia 
Mihor conoci como “Niño” 
* 18-02-1955 - † 22-05-2024 


Tata: † Alejandro “Indio” Comenencia 
Mama: † Adela Comenencia-Gomez 
Esposa stima: Glenda Comenencia-Albertsz 


Yiunan stima: 
Aldrin y Maaike Comenencia-Los, Rujina Comenencia 


Yiunan di criansa: Tamara Martinus “Jaja” y Alvin Levenston y 
yuinan, Sheritza Martinus “Itja” y yiu, Jillienny Nedd “Neny” y yiu 


Nietonan stima: Alana Comenencia, Hailey Comenencia, Rogan 
Comenencia 


Mescos nieto: C-James Dozier 


Rumannan: †Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia, Judith y Frank 
Richardson-Comenencia, Beatriz “Beata” y Luis “Gino” de Cuba- 
Comenencia, Edwin “Papito” y Elvia Comenencia-Rodriguez, 
Maria “Mary” y Tirso Tromp-Comenencia, †Ivy Marcia y Ryan 
Tang Yuk-Comenencia 


Mama di su yiunan: Ruthlin Neuman 


Omonan: Joaquin (Quincho) Comenencia y famia, Carlos 
(Calulo) Comenencia y famia, 


Tanta: Teresa Kock-Comenencia y famia 
Sobrino y sobrinanan: Sheldon y Marlin Nyack-Figaroa y 
famia, Ghislaine y Harold Grant-Comenencia y famia, Arthur y 
Gennilee Comenencia-Ras y famia, Franklin y Elsa Richardson- 
Rincones y famia, Julienne y Jobert Reyes-Comenencia y famia, 
Javier (Derrick) Comenencia, Lugina y Ervany Machado-de Cuba 
y famia, Ryan (Ching) Tang Yuk y Paula Trachet y famia, Gabriela 
Tromp y Andrew Croes 


Cuña y Swanan: Lucisita Albertsz y yiunan, Jozef y Jeanine, 
Albertsz-Dania y yiunan, Sila y Clay Shipley-Albertsz y yiunan, 
†Astrid Albertsz y yiunan, Kenneth Albertsz y yiunan, Lorenzo y 
Glenda Curie-Trimon y yiunan, Rodney Albertsz y yiunan, Eugene 
y Risjiena Albertsz-Martijn y yiunan na Hulanda, Zulaika Albertsz 
y yiunan na Hulanda 


Ihanan, primo- y primanan, amigonan y demas famia na: Aruba, 
Curacao, Colombia y Hulanda 


Na Curacao: Marlene Comenencia, Rumannan y famia, Randy de 
Lannoy y famia, Famia Jacobus, Famia Curiel 


Na Colombia: Comenencia, Gomez, Elias, Bruges, Scott, 
Alzamara, Granados, Freyle Villar 
Colectantnan: Parokia Inmaculada Concepcion 
Miembronan di Koor: De Trupialen, Maria Reina di Paz, Fatima 
Dakota, Catedral San Francisco, Rejoice, Tromp’s Family 


Teamnan: Wandelvoetbal Inro 60+, Softball Boomerang 60+ 
Ex-coleganan: Unicon, ALM, Air Aruba, Aruba Airport Authority 


Demas famianan: Comenencia, Gomez, Albertsz, Nyack, 
Richardson, De Cuba, Tromp, Blanco, Rodriquez, Kock, Tang Yuk, 
Violinus, Reyes, Grant, Ras, Rincones, Los, Machado, Croes, De 
Koning, Bruges, Bitorina, Beke, Ramharakh, King, Jeroe, De La 
Cruz, Castillo, Castillego, Quandus, Nuboer, Sneek, Steenen, 
Rafael, Lake, Becker, Schwengle, Quandt, Werleman, Nedd, 
Currie, Gir, Dozier, Martinus, Shipley, Flanegin, Cardona, Angela, 
Herts, Dania, Martis, Didier, Figaroa, Trachet, Neuman, Irwin, 
Geerman, Franken, Paesch, Jerome. 
Acto di condolencia lo tuma luga diabierna, 24 di mei 2024 di 7’or 
pa 9’or di anochi na Aurora Funeral Home. 
Ta invita famia, bisiña, amiga y amigonan, conocirnan, ex-coleganan 
pa asisti na e acto di entiero cu lo ta tuma luga diasabra, 25 di mei 
2024 for di 1’or pa 4’or di atardi. Nos difunto stima Alejandro lo ta 
reposa den Parokia Birgen di Fatima Dakota. Despues lo sali pa 
Santana Central na Sabana Basora. Na lugar di flor of krans un 
donacion Fundacion Hospice Atardi "Ho Sing Loy" lo ta altamente 
aprecia. Lo tin un box disponibel pa e bunita gesto aki. 


Nos disculpa si den nos tristeza nos por a lubida di menciona un of 
otro famia. 


Despues di entiero nos no ta ricibi bishita di condolencia na cas, 
nos ta pidi comprension pa esey. 


Habri portanan santu pa mi, mi ke drenta y alabá 
Señor. Ata e porta di Señor akí, tur e fielnan ta pasa 
den dje. Mi t'alabá bo pasobra B'a skucha mi, pasobra 
B'a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di nos ser stima: 


Sr. vdo. Aloisio Koolman 
Cariñosamente yama “Wichi, Mo-dje” 
*17-03-1933 - †17-05-2024 


Na nomber di su: 
Casa: 
†Marina Koolman-Laclé 


Yiunan: 
Marina “Rina” Koolman 
Vda. Rebecca El Jabakhanji-Koolman 
Lilian Koolman 


Nietonan: 
Marian Maria-Koolman, casa y yiunan 
Jose Erasmus, Michenine Gomez y yiunan 
Jamil El Jabakhanji, famia y yiunan 
Magda “Majida” El Jabakhanji 
Amir El Jabakhanji, Nathalie Thodé y yiunan 
Patrick Hill 
Aldrick Hill 
Felipe Hill, famia y yiu 


Bisnieto(a)nan. 


Rumannan: 
†Rosa Maria Croes-Koolman y famia 
†Felicia Hernandes-Koolman y famia 
Marianita Croes-Koolman y famia 
†Yulia Maria Geerman-Koolman y famia 
Francisco Koolman y famia 
†Augustin Maduro y famia 


Sobrino(a)nan y Primo(a)nan 


Cuñanan & sua: 
†Eulogio y †Inocencio Croes y famia 
Jaconto y Estebanita Laclé-Boekhoudt y famia 
†Reinita Laclé y yiu y famia 
Everaldo y Griselda Laclé-Henriques y famia 
Ex-coleganan di D.O.W. 


Demas famia: Koolman, Krozendijk, Krosendijk, 
Laclé, Erasmus, Maria, El Jabakhanji, Thodé, Croes, 
Hernandes, Geerman, Maduro, Hill, Lee, Dania, 
Lourens, Gomez 


Ta invita pa acto di entiero cual lo tuma lugar na Aurora 
Funeral Home diabierna 24 di mei 2024 di 9or pa 11or 
di mainta. Despues lo sali pa Santana Catolico na Sta 
Cruz. 
Nos disculpa si den nos tristesa nos por a lubida 
cualkier famia of conocir. 


A22 


Diabierna 24 Mei 2024 obituArio 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curazon y agradecido pa 
e amor, educacion y perseverancia cu semper ela 
demostra y brinda, pero conforme cu boluntad di 
Dios nos ta anuncia cu a bay laga nos den brasa di 
Señor 



Simon Rudolfo (Rudy) Oduber 
*16-10-1936 †21-05-2024 


Casa: 
Clara Mercedes Oduber-Osorio 


Yiunan: 
† Simon R. (Rudito) Oduber 
Luis y Monique Oduber-Buckley 
Otmar Oduber y Kimberly Cruz-Machado 


Nieto(a)nan: 
Jeandrick Oduber, Dana Arendsz, Tariq Oduber, 
Terrence Oduber, Sean Oduber, y Declan Oduber. 


Rumanan: 
† Luis Oduber y famia 
† Serita Arends-Oduber y famia 
† Dolfi Oduber y famia 
Simon “Juni” Oduber y famia 


Primo(a)nan, subrino(a)nan, amigo, conocirnan, y 
bisiñanan 


Demas famia Oduber, Osorio, Buckley, Harms, 
Arends, Croes, Marugg, Paris, Dubero, Geraci, 
Koolman, Thiel, Chung, Castro. 


Ta invita pa acto di despedida cu lo tuma lugar 
diasabra dia 25 di mei 2024, na Aurora Funeral Home 
di 1:00 pa 3:30 di merdia, sigi pa acto di entiero. 


Despues di entiero no ta ricibi bishiti di condolencia 
na cas. 


Nos disculpa si den nos tristesa nos por a lubida 
cualkier persona. 


“Escucha, oh 
Jehová, mis palabras; 
Considera mi gemir. 
Está atento a la voz de 
mi clamor, 
Rey mio y Dios mío, 
Porque a ti oraré” 
Salmo 5: 1-2 


Nos ta participa 
fayecimento di: 
Francisco V. Franken 
Cariñosamente yama “Paco” 
*25-12-1960 - †22-05-2024 


Acto di entiero lo wordo anuncia despues 


“Dios ta amor…. y amor ta Dios, 
Maske mi no ta na e mundo aki, tuur dia lo 
mi ta banda 
Di boso Curazon, mi no por stens di loke 
Señor ta hasi.” 
Salmo 33 


Cu inmenso dolor y tristeza nos ta anuncia 
fayecimento cristianamente di 



Vigiomone Estrame 
Mihor conoci como: “Memene” 


Acto di entiero lo wordo anuncia despues. 


"Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi" 
Salmo 33 


Cu dolor na nos curason, nos ta participa 
fayecimento di nos ser stima: 


Steven R. Martir 
Cariñosamente yama “Bachek” 
*03-101965 - †22-05-2024 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Greta Ludwina Tromp 
“Wina” 
*05-12-1955 – †23-05-2024 


Acto di entiero lo wordo anuncia despues. 


internacional a23 


Diabierna 24 Mei 2024 
Solicitud pa orden di detencion pa lidernan di Israel y Hamas ta causa 
debate tocante rol di ICC 


(AP)—E anuncio sorpren- 
dente cu e Corte Crimi- 
nal Internacional (ICC) 
ta considerando suminis- 
tra un orden di detencion 
pa prome minister Israeli 
Benjamin Nethanyahu pa 
crimennan di guera y cri- 
mennan contra humani- 
dad a causa un debate 
tenso tocante e futuro di e 
corte como un arbitro in- 
dependiente. 


E peticion pa fiscal Karim 
Khan contra e lider di un ali- 
ado cercano di Merca mien- 
tras e corte mas halto di e 
Organisacion di Nacionnan 
Uni (ONU), e ICC, ta in- 
vestigando si Israel a comete 
genocidio durante su guera di 
shete luna contra Hamas na 
Gaza. 


Aunke activistanan di dere- 
cho humano en general a 
acepta e movida di Khan di- 
aluna, cual tambe a inclui e 
peticion pa detene e minister 
di Defensa Israeli y tres lider 
di Hamas, Netanyahu a conta 
ABC News cu e decision di 
Khan a transforma e ICC den 
un “institucion paria.” 


Na Washington, unda repub- 
licanonan di Senado a me- 
nasa sancion contra e person- 
al di ICC, secretario di estado 
Antony Blinken a bisa cu e 
corte basa na Den Haag no 
tin hurisdiccion y cu e tabata 
“extremamente incorecto” pa 
e fiscal compara e oficialnan 
Israeli cu e lidernan di Hamas 
cu e ta buscando pa condena. 


Blinken a bisa diamars cu e 


administracion di Biden lo 
traha cu Congreso pa trece 
un respuesta adecua. 


Khan a acepta cu intentonan 
pa interveni cu e trabao di 
ICC lo ta un ofensa bao di 
su trato di origen, e Statuut 
Roma. Sinembargo, e ad- 
vertencia kisas no ta carga 
mucho peso, como cu poder- 
nan 
mundial 
incluyendo 
Merca, Israel, China y Rusia, 
no ta miembro di e corte y no 
ta reconoce su hurisdiccion. 


Paisnan den Europa en gen- 
eral ta apoya e corte, cu Fran- 
cia y Belgica subrayando nan 
apoyo despues di e anuncio 
di dialuna. “Francia ta apoya 
e Corte Criminal Interna- 
cional, su independencia, y e 
lucha contra impunidad den 
tur situacion,” segun e min- 


isterio di Asunto den Exte- 
rior Frances den un declara- 
cion dialuna, rond di mesun 
momento cu e minister di 
Asunto den Exterior Belga a 
expresa apoyo pa e tribunal. 


Algun Palestino tabata crit- 
ico di loke ta parce un falta 
di alcance den e peticion di 
Khan. Den un piesa di opin- 
ion riba e website di Global 
Issues, analista Mouin Rab- 
bani a skirbi cu Khan a ignora 
cualkier y tur “problema no 
conecta cu e situacion ac- 
tual na Gaza.” Nour Odeh, 
un analista politico Palestino 
na Ramallah, a bisa cu e no 
tabata sorprendi cu Khan 
tambe a busca carganan con- 
tra lidernan di Hamas, pero a 
nota den un texto cu e “taba- 
tin mas carga contra lidernan 
di Hamas compara cu Israel 


cual ta un decision politisa cu 
mi ta haya hopi cinico di su 
parti.” 


E oficina di fiscal di ICC ta 
investigando supuesto cri- 
mennan den e teritorio Pales- 
tino cu ta data na 2014 y por 
busca pa ordennan di deten- 
cion den futuro. Asina mes, 
e anuncio di Khan dialuna a 
marca e prome biaha den mas 
cu dos decada di e existencia 
di e corte cu e fiscal di e corte 
global a busca pa condena e 
lider di un aliado importante 
di Merca. 


Lidernan di Israeli a nenga 
cu nan a comete crimennan, 
bisando cu nan ta defendien- 
do nan nacion y cumpliendo 
cu ley internacional. Pasobra 
Israel no ta reconoce e hu- 
risdiccion di ICC, hasta si 
huesnan lo suministra e or- 
dennan di detencion, no tin 
ningun prospecto cu Netan- 
yahu y minister di Defensa 
Yoav Gallant lo ser deteni. 


Ta anticipa cu e decision pa 
suministra ordennan di de- 
tencion lo tuma varios siman. 
E chens legal pa aproba or- 
dennan di detencion ta relati- 
vamente abao. Huesnan mes- 
ter haya “fondonan rasonable 
pa kere” cu e crimennan sub- 
raya den e peticion di Khan 
ta pasando. Den pasado, 
huesnan en general a aproba 
peticionnan asina. 


“Esaki ta un momento de- 
cisivo den e historia di hus- 
ticia internacional,” segun 
abogado di derecho humano 
Reed Brody, ken a persigui 
lidernan incluyendo Augusto 
Pinochet di Chile y ex-presi- 


dente di Chad Hissène Hab- 
ré, a skirbi den un e-mail. “E 
ICC nunca, den mas cu 21 
aña di existencia, a condena 
un oficial di e West. Ningun 
tribunal internacional desde 
Nuremberg a haci esaki.” 


Y esaki por tin un efecto. “E 
corte ta un institucion cu ta 
ser apoya mayormente pa 
gobiernonan den Occidente. 
Pero esey kisas no ta keda 
berdad den futuro,” Tom 
Ginsburg, un profesor di ley 
internacional na e Univer- 
sity of Chicago Law School, a 
conta AP den un email. “Por 
medio di condena e hefe di 
un gobierno cu apoyo di e 
West hunto cu un lider teror- 
istico, e corte ta haciendo un 
apelacion pa imparcialidad.” 


Tambe inusual—y indicativo 
di e sensitividad profundo 
di e peticion pa administra 
carga na lidernan Israeli y di 
Hamas—tabata e decision di 
Khan pa consulta un panel 
di expertonan legal, incluy- 
endo abogado Amal Clooney, 
prome cu pidi pa e ordennan 
di detencion. 


Khan ta buscando ordennan 
di detencion pa lidernan di 
Hamas Yahya Sinwar, Mo- 
hammed Deif y Ismail Hani- 
yeh riba carganan cu ta inclui 
crimennan contra humani- 
dad y exterminacion, ases- 
inato y violencia sexual. Entre 
e carganan Khan kier contra 
Netanyahu y Gallant, esaki ta 
inclui crimen di guera como 
“usando 
hambruna 
como 
arma di guera.” Esey ta algo 
nobo pa e corte internacional 
tambe. 


“Esaki ta un momento decisi- 
vo den e adresamento di e cri- 
mennan aki, cual ta considera 
como un efecto incidental of 
colateral di conflicto arma, en 
bes di un strategia calcula y 
intencional,” segun Catriona 
Murdoch di e grupo Global 
Rights Compliance. 


Pa Palestinonan cu a busca 
accion for di e ICC, e anun- 
cio di Khan ta un logro, aun- 
ke nan por pensa cu e no a 
bay suficiente leu. “Pa tende 
Karim Khan papia tocante 
e crimennan aki, e acusa- 
cionnan aki, crimennan di 
guera y crimennan contra 
humanidad, pa sa cu e taboo 
aki ta ser kibra, riba un nivel 
emocional...e ta historico. 
E ta monumental,” segun 
Odeh. 


